ai4bharat/Pralekha huggingface dataset:
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਗਾਂਧੀ ਦਰਸ਼ਨ ਵਿੱਚ ਮਹਾਤਮਾ ਗਾਂਧੀ ਦੀ 12 ਫੁੱਟ ਉੱਚੀ ਪ੍ਰਤਿਮਾ ਦਾ ਉਦਘਾਟਨ ਕੀਤਾ ਅਤੇ ਗਾਂਧੀ ਵਾਟਿਕਾ ਦਾ ਉਦਘਾਟਨ ਕੀਤਾ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨੇ ਅੱਜ  ਨੂੰ ਨਵੀਂ ਦਿੱਲੀ ਵਿੱਚ ਸਥਿਤ ਗਾਂਧੀ ਦਰਸ਼ਨ ਵਿਖੇ ਮਹਾਤਮਾ ਗਾਂਧੀ ਦੀ 12 ਫੁੱਟ ਉੱਚੀ ਪ੍ਰਤਿਮਾ ਤੋਂ ਪਰਦਾ ਹਟਾਇਆ ਅਤੇ ‘ਗਾਂਧੀ ਵਾਟਿਕਾ’ ਦਾ ਉਦਘਾਟਨ ਕੀਤਾ।
ਇਸ ਅਵਸਰ ‘ਤੇ ਬੋਲਦੇ ਹੋਏ, ਰਾਸ਼ਟਰਪਤੀ ਨੇ ਕਿਹਾ ਕਿ ਮਹਾਤਮਾ ਗਾਂਧੀ ਸੰਪੂਰਨ ਵਿਸ਼ਵ ਸਮੁਦਾਇ ਦੇ ਲਈ ਵਰਦਾਨ ਹਨ। ਉਨ੍ਹਾਂ ਦੇ ਆਦਰਸ਼ਾਂ ਅਤੇ ਕਦਰਾਂ-ਕੀਮਤਾਂ ਨੇ ਪੂਰੀ ਦੁਨੀਆ ਨੂੰ ਇੱਕ ਨਵੀਂ ਦਿਸ਼ਾ ਦਿੱਤੀ ਹੈ। ਉਨ੍ਹਾਂ ਨੇ ਅਹਿੰਸਾ ਦਾ ਮਾਰਗ ਉਸ ਸਮੇਂ ਦਿਖਾਇਆ ਜਦੋਂ ਵਿਸ਼ਵ ਯੁੱਧਾਂ ਦੇ ਕਾਲਖੰਡ ਦੌਰਾਨ ਦੁਨੀਆ ਨਫ਼ਰਤ ਅਤੇ ਦ੍ਵੈਸ਼ ਨਾਲ ਗ੍ਰਸਿਤ ਸੀ। ਉਨ੍ਹਾਂ ਨੇ ਕਿਹਾ ਕਿ ਸੱਚ ਅਤੇ ਅਹਿੰਸਾ ਦੇ ਨਾਲ ਗਾਂਧੀ ਜੀ ਦੇ ਪ੍ਰਯੋਗ ਨੇ ਉਨ੍ਹਾਂ ਨੂੰ ਇੱਕ ਮਹਾਮਾਨਵ ਦਾ ਦਰਜਾ ਦਿੱਤਾ। ਰਾਸ਼ਟਰਪਤੀ ਨੇ ਦੱਸਿਆ ਕਿ ਉਨ੍ਹਾਂ ਦੀਆਂ ਪ੍ਰਤਿਮਾਵਾਂ ਕਈ ਦੇਸ਼ਾਂ ਵਿੱਚ ਸਥਾਪਿਤ ਹਨ ਅਤੇ ਦੁਨੀਆ ਭਰ ਦੇ ਲੋਕ ਉਨ੍ਹਾਂ ਦੇ ਆਦਰਸ਼ਾਂ ਵਿੱਚ ਵਿਸ਼ਵਾਸ ਕਰਦੇ ਹਨ। ਉਨ੍ਹਾਂ ਨੇ ਨੈਲਸਨ ਮੰਡੇਲਾ, ਮਾਰਟਿਨ ਲੂਥਰ ਕਿੰਗ ਜੂਨੀਅਰ ਅਤੇ ਬਰਾਕ ਓਬਾਮਾ ਦੀਆਂ ਉਦਾਹਰਣਾਂ ਦਿੰਦੇ ਹੋਏ ਕਿਹਾ ਕਿ ਕਈ ਮਹਾਨ ਨੇਤਾਵਾਂ ਨੇ ਗਾਂਧੀ ਜੀ ਦੁਆਰਾ ਦਿਖਾਏ ਗਏ ਸੱਚ ਅਤੇ ਅਹਿੰਸਾ ਦੇ ਮਾਰਗ ਨੂੰ ਵਿਸ਼ਵ ਕਲਿਆਣ ਦਾ ਮਾਰਗ ਮੰਨਿਆ। ਉਨ੍ਹਾਂ ਜ਼ੋਰ ਦੇ ਕੇ ਕਿਹਾ ਕਿ ਉਨ੍ਹਾਂ ਦੇ ਦਰਸਾਏ ਮਾਰਗ 'ਤੇ ਚਲ ਕੇ ਵਿਸ਼ਵ ਸ਼ਾਂਤੀ ਦਾ ਲਕਸ਼ ਪ੍ਰਾਪਤ ਕੀਤਾ ਜਾ ਸਕਦਾ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਗਾਂਧੀ ਜੀ ਨੇ ਜਨਤਕ ਅਤੇ ਵਿਅਕਤੀਗਤ ਜੀਵਨ ਵਿੱਚ ਪਵਿੱਤਰਤਾ ‘ਤੇ ਬਹੁਤ ਬਲ ਦਿੱਤਾ। ਉਨ੍ਹਾਂ ਦਾ ਮੰਨਣਾ ਸੀ ਕਿ ਨੈਤਿਕ ਸ਼ਕਤੀ ਦੇ ਅਧਾਰ ‘ਤੇ ਹੀ ਅਹਿੰਸਾ ਦੇ ਮਾਧਿਅਮ ਨਾਲ ਹਿੰਸਾ ਦਾ ਸਾਹਮਣਾ ਕੀਤਾ ਜਾ ਸਕਦਾ ਹੈ। ਉਨ੍ਹਾਂ ਨੇ ਰੇਖਾਂਕਿਤ ਕੀਤਾ ਕਿ ਆਤਮਵਿਸ਼ਵਾਸ ਤੋਂ ਬਿਨਾ, ਪ੍ਰਤੀਕੂਲ ਪਰਿਸਥਿਤੀਆਂ ਵਿੱਚ ਦ੍ਰਿੜ੍ਹਤਾ ਦੇ ਨਾਲ ਕਾਰਜ ਨਹੀਂ ਕੀਤਾ ਜਾ ਸਕਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਅੱਜ ਦੀ ਤੇਜ਼ੀ ਨਾਲ ਬਦਲਦੀ ਅਤੇ ਮੁਕਾਬਲੇ ਵਾਲੀ ਦੁਨੀਆ ਵਿੱਚ, ਆਤਮ-ਵਿਸ਼ਵਾਸ ਅਤੇ ਸੰਜਮ ਦੀ ਬਹੁਤ ਜ਼ਰੂਰਤ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਗਾਂਧੀ ਜੀ ਦੇ ਆਦਰਸ਼ ਅਤੇ ਕਦਰਾਂ-ਕੀਮਤਾਂ ਸਾਡੇ ਦੇਸ਼ ਅਤੇ ਸਮਾਜ ਦੇ ਲਈ ਬਹੁਤ ਪ੍ਰਾਸੰਗਿਕ ਹਨ। ਉਨ੍ਹਾਂ ਨੇ ਸਾਰੇ ਨਾਗਰਿਕਾਂ, ਵਿਸ਼ੇਸ਼ ਤੌਰ ‘ਤੇ ਨੌਜਵਾਨਾਂ ਅਤੇ ਬੱਚਿਆਂ ਨੂੰ ਤਾਕੀਦ ਕੀਤੀ ਕਿ ਗਾਂਧੀ ਜੀ ਬਾਰੇ ਅਧਿਕ ਤੋਂ ਅਧਿਕ ਪੜ੍ਹਨ ਅਤੇ ਉਨ੍ਹਾਂ ਦੇ ਆਦਰਸ਼ਾਂ ਨੂੰ ਆਤਮਸਾਤ ਕਰਨ। ਉਨ੍ਹਾਂ ਨੇ ਕਿਹਾ ਕਿ ਇਸ ਸਬੰਧ ਵਿੱਚ ਗਾਂਧੀ ਸਮ੍ਰਿਤੀ ਤੇ ਦਰਸ਼ਨ ਸਮਿਤੀ ਅਤੇ ਅਜਿਹੀਆਂ ਹੋਰ ਸੰਸਥਾਵਾਂ ਦੀ ਭੂਮਿਕਾ ਬਹੁਤ ਮਹੱਤਵਪੂਰਨ ਹੋ ਜਾਂਦੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਉਹ ਪੁਸਤਕਾਂ, ਫਿਲਮਾਂ, ਸੈਮੀਨਾਰਾਂ, ਕਾਰਟੂਨਾਂ ਅਤੇ ਹੋਰ ਸੰਚਾਰ ਮਾਧਿਅਮਾਂ ਦੇ ਜ਼ਰੀਏ ਨੌਜਵਾਨਾਂ ਅਤੇ ਬੱਚਿਆਂ ਨੂੰ ਗਾਂਧੀ ਜੀ ਦੇ ਜੀਵਨ ਦੀਆਂ ਸਿੱਖਿਆਵਾਂ ਬਾਰੇ ਅਧਿਕ ਜਾਗਰੂਕ ਕਰ ਸਕਦੇ ਹਨ ਅਤੇ ਗਾਂਧੀ ਜੀ ਦੇ ਸੁਪਨਿਆਂ ਦੇ ਭਾਰਤ ਦੇ ਨਿਰਮਾਣ ਵਿੱਚ ਮਹੱਤਵਪੂਰਨ ਯੋਗਦਾਨ ਦੇ ਸਕਦੇ ਹਨ।
ਰਾਸ਼ਟਰਪਤੀ ਦਾ ਭਾਸ਼ਣ ਦੇਖਣ ਦੇ ਲਈ ਕਿਰਪਾ ਕਰਕੇ ਇੱਥੇ ਕਲਿੱਕ ਕਰੋ –
ਰੱਖਿਆ ਮੰਤਰਾਲਾ
ਭਾਰਤੀ ਤੱਟ ਰੱਖਿਅਕ ਨੇ ਤਾਮਿਲਨਾਡੂ ਦੀ ਮੱਛੀ ਫੜਨ ਵਾਲੀ ਲਾਪਤਾ ਕਿਸ਼ਤੀ ‘ਮਰਸਡੀਜ਼’ ਨੂੰ ਬਚਾਇਆ
ਭਾਰਤੀ ਤੱਟ ਰੱਖਿਅਕ ਵਲੋਂ ਸਮੁੰਦਰ ਵਿੱਚ ਇੱਕ ਹੋਰ ਸਫਲ ਖ਼ੋਜ ਅਤੇ ਬਚਾਅ ਕਾਰਜ ਵਿੱਚ, 24 ਅਪ੍ਰੈਲ, 2021 ਤੋਂ ਗੋਆ ਤੋਂ ਲਗਭਗ 1,100 ਕਿਲੋਮੀਟਰ  ਦੀ ਦੂਰੀ 'ਤੇ ਤਾਮਿਲਨਾਡੂ ਦੀ ਮੱਛੀ ਫੜਨ ਵਾਲੀ ਇੱਕ ਕਿਸ਼ਤੀ 'ਮਰਸਡੀਜ਼' ਨੂੰ ਬਚਾ ਲਿਆ ਗਿਆ ਹੈ। ਚਾਲਕ ਦਲ ਦੇ 11 ਮੈਂਬਰਾਂ ਨਾਲ, ਮੱਛੀ ਫੜਨ ਵਾਲੀ ਕਿਸ਼ਤੀ 06 ਅਪ੍ਰੈਲ, 2021 ਨੂੰ ਤਾਮਿਲਨਾਡੂ ਦੇ ਥੈਂਗਪੱਟਨਮ ਫਿਸ਼ਿੰਗ ਬੰਦਰਗਾਹ ਤੋਂ 30 ਦਿਨਾਂ ਦੀ ਯਾਤਰਾ ਲਈ ਡੂੰਘੇ ਪਾਣੀਆਂ ਦੀ ਸਮੁੰਦਰੀ ਮੱਛੀ ਫੜਨ ਲਈ ਗਈ ਸੀ। 24 ਅਪ੍ਰੈਲ, 2021 ਨੂੰ, ਤਾਮਿਲਨਾਡੂ ਦੇ ਮੱਛੀ ਪਾਲਣ ਅਧਿਕਾਰੀਆਂ ਨੇ 'ਮਰਸਡੀਜ਼' ਦੇ ਡੁੱਬਣ ਦੀ ਸੰਭਾਵਨਾ ਵਜੋਂ ਇਸ ਖੇਤਰ ਵਿੱਚ ਚੱਲ ਰਹੀਆਂ ਹੋਰ ਮੱਛੀ ਫੜਨ ਵਾਲੀਆਂ ਕਿਸ਼ਤੀਆਂ ਦੁਆਰਾ ਮਲਬੇ ਨੂੰ ਵੇਖਣ ਬਾਰੇ ਦੱਸਿਆ।
ਮੁੰਬਈ ਵਿਖੇ ਭਾਰਤੀ ਤੱਟ ਰੱਖਿਅਕ ਦੇ ਮੈਰੀਟਾਈਮ ਰੈਸਕਿਊ ਕੋ-ਆਰਡੀਨੇਸ਼ਨ ਸੈਂਟਰ  ਨੇ ਗੁੰਮ ਹੋਈ ਕਿਸ਼ਤੀ ਦੀ ਭਾਲ ਕਰਨ ਲਈ ਕਥਿਤ ਸਥਿਤੀ ਦੇ ਨੇੜੇ ਜਾਣ ਵਾਲੇ ਵਪਾਰੀ ਜਹਾਜ਼ਾਂ ਨੂੰ ਸੁਚੇਤ ਕਰਨ ਲਈ ਇੰਟਰਨੈਸ਼ਨਲ ਸੇਫਟੀ ਨੈੱਟ  ਨੂੰ ਸਰਗਰਮ ਕੀਤਾ। ਇਸਦੇ ਨਾਲ ਹੀ, ਤਾਇਨਾਤੀ 'ਤੇ ਆਈਸੀਜੀਐਸ ਸਮੁਦਰ ਪ੍ਰਹਰੀ ਨੂੰ ਭਾਲ ਲਈ ਭੇਜਿਆ ਗਿਆ ਸੀ। ਐਮਆਰਸੀਸੀ  ਨੇ ਵਪਾਰੀ ਜਹਾਜ਼ ਮੇਰਸਕ ਹਰਸਬਰਗ ਨਾਲ ਖੇਤਰ ਵਿੱਚ ਚੱਲ ਰਹੀਆਂ ਮੱਛੀ ਫੜਨ ਵਾਲੀਆਂ ਕਿਸ਼ਤੀਆਂ ਦੇ ਨਾਲ ਸਰਚ ਆਪ੍ਰੇਸ਼ਨ ਵਿੱਚ ਸ਼ਾਮਲ ਹੋਣ ਲਈ ਤਾਲਮੇਲ ਕੀਤਾ। ਜਿਵੇਂ ਕਿ ਰਿਪੋਰਟ ਕੀਤੀ ਗਈ ਸਥਿਤੀ ਪਾਕਿਸਤਾਨ ਖੋਜ ਅਤੇ ਬਚਾਅ ਖੇਤਰ ਵਿੱਚ ਸਥਿਤ ਹੈ, ਐਮਆਰਸੀਸੀ ਕਰਾਚੀ ਨੂੰ ਵੀ ਅੰਤਰਰਾਸ਼ਟਰੀ ਸਮੁੰਦਰੀ ਸੰਗਠਨ  ਦੇ ਪ੍ਰਚਲਿਤ ਨਿਯਮਾਂ ਅਨੁਸਾਰ ਸਹਾਇਤਾ ਲਈ ਬੇਨਤੀ ਕੀਤੀ ਗਈ ਸੀ। ਭੂਮੀ ਤੋਂ ਦੂਰੀ ਨੂੰ ਧਿਆਨ ਵਿੱਚ ਰੱਖਦਿਆਂ, ਭਾਰਤੀ ਜਲ ਸੈਨਾ ਨੂੰ ਲੋਂਗ-ਰੇਂਜ ਮੈਰੀਟਾਈਮ ਪੈਟਰੋਲ ਜਹਾਜ਼ਾਂ ਦੇ ਉਦਘਾਟਨ ਲਈ ਬੇਨਤੀ ਕੀਤੀ ਗਈ ਸੀ। ਇਹ ਪਤਾ ਲੱਗਿਆ ਕਿ ਮੱਛੀ ਫੜਨ ਵਾਲੀ ਕਿਸ਼ਤੀ ਏਆਈਐਸ ਜਾਂ ਕੋਈ ਹੋਰ ਟਰਾਂਸਪੋਰਡਰ ਨਹੀਂ ਲੈ ਕੇ ਜਾ ਰਹੀ ਸੀ, ਜੋ ਕਿ ਸਰਚ ਇਕਾਈਆਂ ਦੁਆਰਾ ਕਿਸ਼ਤੀ ਦੇ ਛੇਤੀ ਪਤਾ ਲਗਾਉਣ ਵਿੱਚ ਸਹਾਇਤਾ ਕਰ ਸਕਦੀ ਸੀ।
ਭੂਮੀ ਅਤੇ ਮੌਸਮ ਤੋਂ ਦੂਰੀ ਦੀਆਂ ਚੁਣੌਤੀਆਂ ਦੇ ਵਿਚਕਾਰ ਚਾਰ ਦਿਨਾਂ ਦੀ ਨਿਰੰਤਰ ਖੋਜ ਤੋਂ ਬਾਅਦ, ਗੁੰਮ ਕਿਸ਼ਤੀ ਲਕਸ਼ਦੀਪ ਟਾਪੂਆਂ ਤੋਂ ਲਗਭਗ 370 ਕਿਲੋਮੀਟਰ  ਦੀ ਦੂਰੀ 'ਤੇ ਮਿਲੀ। ਆਈਸੀਜੀ ਡੋਰਨੀਅਰ ਨੇ 01 ਮਈ, 2021 ਦੀ ਸਵੇਰ ਨੂੰ ਮੱਛੀ ਫੜਨ ਵਾਲੀ ਕਿਸ਼ਤੀ ਦੀ ਮੌਜੂਦਗੀ ਅਤੇ ਤੱਥਾਂ ਦੀ ਪੁਸ਼ਟੀ ਕੀਤੀ। ਐਮਆਰਸੀਸੀ  ਨੇ ਕਿਸ਼ਤੀ ਦੁਆਰਾ ਰੱਖੇ ਸੈਟੇਲਾਈਟ ਫੋਨ 'ਤੇ ਮੱਛੀ ਫੜਨ ਦੀ ਕਿਸ਼ਤੀ ਨਾਲ ਸੰਚਾਰ ਸਥਾਪਤ ਕੀਤਾ ਅਤੇ ਚਾਲਕ ਦਲ ਦੇ ਸੁਰੱਖਿਅਤ ਹੋਣ ਦਾ ਪਤਾ ਲਗਾਇਆ। ਤਾਮਿਲਨਾਡੂ ਦੇ ਮੱਛੀ ਪਾਲਣ ਅਧਿਕਾਰੀਆਂ ਤੋਂ ਇਹ ਵੀ ਜਾਣਕਾਰੀ ਮਿਲੀ ਕਿ ਆਈਐਫਬੀ ਮਰਸਡੀਜ਼ ਦੇ ਚਾਲਕ ਦਲ ਨੇ ਸੈਟੇਲਾਈਟ ਫੋਨ ਦੇ ਜ਼ਰੀਏ ਘਰ ਫੋਨ ਕਰਕੇ ਆਪਣੇ ਸੁਰੱਖਿਅਤ ਹੋਣ ਬਾਰੇ ਸੰਕੇਤ ਦਿੱਤਾ ਹੈ। ਆਈਸੀਜੀ ਸਮੁੰਦਰੀ ਜਹਾਜ਼ ਵਿਕਰਮ ਨੂੰ ਲਕਸ਼ਦੀਪ ਦੀ ਤਾਇਨਾਤੀ 'ਤੇ ਚਾਲਕ ਦਲ ਨੂੰ ਜਰੂਰੀ ਵਸਤਾਂ ਅਤੇ ਡਾਕਟਰੀ ਸਹਾਇਤਾ ਦੇਣ ਲਈ ਭੇਜਿਆ ਗਿਆ ਸੀ। ਆਈਸੀਜੀਐਸ ਵਿਕਰਮ ਦੁਆਰਾ 29 ਅਪ੍ਰੈਲ, 2021 ਨੂੰ ਲਕਸ਼ਦੀਪ ਟਾਪੂਆਂ ਦੇ ਸੁਹੇਲੀ ਪਾਰ ਤੋਂ ਲਗਭਗ 25 ਐਨਐਮ 'ਤੇ ਕਿਸ਼ਤੀ ਦੀ ਸਥਿਤੀ ਦਾ ਪਤਾ ਲਾਇਆ। ਆਈਸੀਜੀਐਸ ਵਿਕਰਮ ਨੇ ਐਫਬੀ ਮਰਸਡੀਜ਼ ਦੇ ਚਾਲਕ ਦਲ ਨੂੰ ਜ਼ਰੂਰੀ ਮੁਢਲੀ ਸਹਾਇਤਾ ਪ੍ਰਦਾਨ ਕੀਤੀ ਅਤੇ ਸਾਰੇ ਚਾਲਕ ਦਲ ਸੁਰੱਖਿਅਤ ਦੱਸੇ ਗਏ। ਆਈਸੀਜੀਐਸ ਵਿਕਰਮ ਮੱਛੀ ਫੜਨ ਵਾਲੀ ਕਿਸ਼ਤੀ ਨੂੰ ਆਪਣੇ ਬੇਸ ਪੋਰਟ ਥੇਂਗਾਪੱਟਨਮ ਫਿਸ਼ਿੰਗ ਹਾਰਬਰ ਵਿਖੇ ਲੈ ਗਿਆ। ਆਈਸੀਜੀ ਇੰਟਰਸੈਪਟਰ ਕਿਸ਼ਤੀ ਸੀ -327 ਨੂੰ 01 ਮਈ, 2021 ਨੂੰ ਆਈਸੀਜੀਐਸ ਵਿਕਰਮ ਨਾਲ ਤਾਲਮੇਲ ਕਰਨ ਅਤੇ ਐਫਬੀ ਮਰਸਡੀਜ਼ ਦੇ 11 ਚਾਲਕ ਦਲ ਦੇ ਮੈਂਬਰਾਂ ਦੇ ਨਾਲ-ਨਾਲ ਥੈਂਗਪੱਟਟਨਮ ਫਿਸ਼ਿੰਗ ਹਾਰਬਰ ਵਿੱਚ ਤਾਇਨਾਤ ਕੀਤਾ ਗਿਆ ਸੀ। ਮੱਛੀ ਫੜਨ ਵਾਲੀ ਕਿਸ਼ਤੀ ਨੂੰ ਅਗਲੀ ਕਾਰਵਾਈ ਲਈ ਸਹਾਇਕ ਡਾਇਰੈਕਟਰ ਮੱਛੀ ਪਾਲਣ ਕੋਲਾਚੇਲ ਨੂੰ ਸੌਂਪਿਆ ਗਿਆ।
ਭਾਰਤੀ ਤੱਟ ਰੱਖਿਅਕ ਨੇ, ਰਾਸ਼ਟਰੀ ਸਮੁੰਦਰੀ ਖ਼ੋਜ ਅਤੇ ਬਚਾਅ ਕੋਆਰਡੀਨੇਟਰ ਦੇ ਤੌਰ 'ਤੇ ਲਗਭਗ 10,000 ਲੋਕਾਂ ਦੀ ਜਾਨ ਬਚਾਈ ਹੈ ਅਤੇ ਔਸਤਨ ਹਰ ਰੋਜ਼ ਦੋ ਦਿਨਾਂ ਵਿੱਚ ਇੱਕ ਜਾਨ ਬਚਾਈ ਹੈ। ਭਾਰਤੀ ਤੱਟ ਰੱਖਿਅਕ ਏਆਈਐੱਸ, ਡਿਸਟ੍ਰੈਸ ਅਲਰਟ ਟ੍ਰਾਂਸਪਾਂਡਰਾਂ ਅਤੇ ਲੰਬੀ ਰੇਂਜ ਦੋ-ਪੱਖੀ ਸੰਚਾਰ ਪ੍ਰਣਾਲੀ ਨਾਲ ਦੀ ਡੂੰਘੇ ਸਮੁੰਦਰੀ ਪਾਣੀਆਂ ਦੀ ਮੱਛੀ ਫੜਨ ਲਈ ਅੱਗੇ ਵਧਣ ਵਾਲੇ ਮਛੇਰਿਆਂ ਦੀ ਸੁਰੱਖਿਆ ਵਧਾਉਣ ਦਾ ਕੰਮ ਕਰਦਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾਰਾਣਾ ਪ੍ਰਤਾਪ ਨੂੰ ਉਨ੍ਹਾਂ ਦੀ ਜਯੰਤੀ 'ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਹਾਰਾਣਾ ਪ੍ਰਤਾਪ ਨੂੰ ਸਾਹਸ,ਸ਼ੌਰਯ ਅਤੇ ਗੌਰਵ ਦਾ ਪ੍ਰਤੀਕ ਦੱਸਿਆ ਹੈ। ਮਹਾਰਾਣਾ ਪ੍ਰਤਾਪ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਉਨ੍ਹਾਂ ਨੇ ਆਪਣਾ ਜੀਵਨ ਮਾਤ੍ਰਭੂਮੀ ਦੀ ਸੇਵਾ ਕਰਨ ਦੇ ਲਈ ਸਮਰਪਿਤ ਕਰ ਦਿੱਤਾ ਅਤੇ ਉਨ੍ਹਾਂ ਦਾ ਜੀਵਨ ਪੀੜ੍ਹੀਆਂ ਦੇ ਲਈ ਪ੍ਰੇਰਣਾ ਦਾ ਸਰੋਤ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਸਾਹਸ,ਸ਼ੌਰਯ ਅਤੇ ਗੌਰਵ  ਦੇ ਪ੍ਰਤੀਕ ਮਹਾਰਾਣਾ ਪ੍ਰਤਾਪ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਆਦਰਪੂਰਨ ਸ਼ਰਧਾਂਜਲੀ। ਉਨ੍ਹਾਂ ਨੇ ਆਪਣਾ ਸੰਪੂਰਨ ਜੀਵਨ ਮਾਤ੍ਰਭੂਮੀ ਦੀ ਰੱਖਿਆ ਦੇ ਲਈ ਸਮਰਪਿਤ ਕਰ ਦਿੱਤਾ, ਜੋ ਦੇਸ਼ ਦੀ ਹਰ ਪੀੜ੍ਹੀ ਦੇ ਲਈ ਪ੍ਰੇਰਣਾ ਸਰੋਤ ਬਣਿਆ ਰਹੇਗਾ।”
ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲਾ
ਜਨਤਕ ਥਾਵਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ 'ਤੇ ਸਖਤ ਕਾਰਵਾਈ
ਰਿਹਾਇਸ਼ਾਂ 'ਤੇ ਕਬਜ਼ਾ ਕਰਕੇ ਬੈਠੇ ਲੋਕਾਂ ਦੀ ਬੇਦਖਲੀ ਲਈ ਬਿਨਾ ਰੋਕ ਟੋਕ ਕਾਰਵਾਈ
ਮੰਤਰੀ ਮੰਡਲ ਨੇ ਜਨਤਕ ਥਾਵਾਂ  ਸੋਧ ਬਿਲ, 2019 ਨੂੰ ਪ੍ਰਵਾਨਗੀ ਦਿੱਤੀ
ਨਵਾਂ ਬਿਲ ਸੰਸਦ ਦੇ ਆਉਂਦੇ ਸੈਸ਼ਨ ਵਿੱਚ ਲਿਆਂਦਾ ਜਾਵੇਗਾ
ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਡਲ ਨੇ ਜਨਤਕ ਥਾਵਾਂ ਦੀਆਂ ਸਰਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ 'ਤੇ ਵੱਡੀ ਕਾਰਵਾਈ ਕਰਦੇ ਹੋਏ ਜਨਤਕ ਥਾਵਾਂ  ਸੋਧ ਬਿਲ,2019 ਦੇ ਨਾਮ ਨਾਲ ਇੱਕ ਨਵਾਂ ਬਿਲ ਪੇਸ਼ ਕਰਨ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ।
ਪ੍ਰਭਾਵ:
ਇਨ੍ਹਾਂ ਸੋਧਾਂ ਨਾਲ ਸਰਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ ਲੋਕਾਂ ਨੂੰ ਬਹੁਤ ਅਸਾਨੀ ਅਤੇ ਤੇਜ਼ੀ ਨਾਲ ਬੇਦਖਲ ਕਰਨ ਵਿੱਚ ਮੱਦਦ ਮਿਲੇਗੀ ਅਤੇ ਇਸ ਤਰ੍ਹਾਂ ਖਾਲੀ ਹੋਣ ਵਾਲੀ ਰਿਹਾਇਸ਼ ਉਡੀਕ ਸੂਚੀ ਵਿੱਚ ਆਪਣੀ ਵਾਰੀ ਦਾ ਇੰਤਜ਼ਾਰ ਕਰ ਰਹੇ ਪਾਤਰ ਲੋਕਾਂ ਨੂੰ ਅਲਾਟਮੈਂਟ ਲਈ ਉਪਲੱਬਧ ਹੋ ਜਾਵੇਗੀ।
ਇਸ ਨਾਲ ਸਰਕਾਰੀ ਰਿਹਾਇਸ਼ ਦੀ ਸੁਵਿਧਾ ਪ੍ਰਾਪਤ ਕਰਨ ਦਾ ਇੰਤਜ਼ਾਰ ਸਮਾਂ ਘੱਟ ਹੋ ਜਾਵੇਗਾ।
ਭਾਵ ਅਰਥ:
ਨਵਾਂ ਬਿਲ ਜਨਤਕ ਥਾਵਾਂ  ਸੋਧ ਬਿਲ,2017 ਦੀ ਥਾਂ 'ਤੇ ਲਿਆਂਦਾ ਗਿਆ ਹੈ।
ਨਵਾਂ ਬਿਲ ਸੰਸਦ ਦੇ ਆਉਂਦੇ ਸੈਸ਼ਨ ਵਿੱਚ ਪੇਸ਼ ਕੀਤਾ ਜਾਵੇਗਾ।
ਲਾਗੂਕਰਨ:
ਨਵੇਂ ਬਿਲ ਵਿੱਚ ਜਨਤਕ ਥਾਵਾਂ  ਬਿਲ, 1971 ਦੀ ਧਾਰਾ 2,ਧਾਰਾ 3 ਅਤੇ ਧਾਰਾ 7 ਵਿੱਚ ਸੋਧ ਕਰਨ ਦੀ ਗੱਲ ਕਹੀ ਗਈ ਹੈ।ਇਸ ਲਈ ਧਾਰਾ 2 ਵਿੱਚ ਉਪਧਾਰਾ  ਤੋਂ ਪਹਿਲਾਂ ਉਪਧਾਰਾ ,ਧਾਰਾ 3 ਦੀ ਧਾਰਾ 3ਏ ਦੇ ਨੀਚੇ ਇੱਕ ਨਵੀਂ ਧਾਰਾ 3ਬੀ ਅਤੇ ਜਨਤਕ ਥਾਵਾਂ  ਬਿਲ, 1971 ਦੀ ਧਾਰਾ 7 ਦੇ ਤਹਿਤ ਉਪ-ਧਾਰਾ  ਦੇ ਨੀਚੇ ਇੱਕ ਨਵੀਂ ਉਪ-ਧਾਰਾ 3ਏ ਜੋੜਨ ਦੀ ਗੱਲ ਕਹੀ ਗਈ ਹੈ।
ਪ੍ਰਸਤਾਵਿਤ ਸੋਧਾਂ ਨਾਲ ਸਬੰਧਿਤ ਅਧਿਕਾਰੀ ਸਰਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ ਦੀ ਬੇਦਖਲੀ ਲਈ ਬਿਨਾਂ ਰੋਕ ਟੋਕ ਦੇ ਕਾਰਵਾਈ ਕਰਨ ਅਤੇ ਮੁਕੱਦਮੇਬਾਜ਼ੀ ਦੀ ਸਮਾਂ ਸੀਮਾਂ ਦੇ ਦੌਰਾਨ ਸਰਕਾਰੀ ਰਿਹਾਇਸ਼ 'ਤੇ ਕਬਜ਼ਾ ਕਰਕੇ ਰੱਖਣ ਦੇ ਇਵਜ਼ ਵਿੱਚ ਨੁਕਸਾਨ ਵਸੂਲੀ ਕਰਨ ਵਿੱਚ ਸਮਰੱਥ ਹੋ ਜਾਣਗੇ।
ਇਸ ਬਿਲ ਨਾਲ ਸਰਾਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ ਨੂੰ ਤੇਜ਼ੀ ਨਾਲ ਬੇਦਖਲ ਅਤੇ ਇਸ ਦੇ ਨਾਲ ਹੀ ਪਾਤਰ ਵਿਅਕਤੀਆਂ ਲਈ ਸਰਕਾਰੀ ਰਿਹਾਇਸ਼ ਦੀ ਸੁਵਿਧਾ ਵਧਾਉਣਾ ਸੰਭਵ ਹੋ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਤਾਕੀਦ ਕੀਤੀ ਕਿ ਇਸ ਦੀਵਾਲੀ ਸੈਨਿਕਾਂ ਨੂੰ ਸਲਾਮੀ ਵਜੋਂ ਦੀਵਾ ਬਾਲੋ
ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਇਸ ਦੀਵਾਲੀ ਆਓ ਆਪਾਂ ਸਾਰੇ ਦੀਵਾ ਬਾਲ ਕੇ ਉਨ੍ਹਾਂ ਸੈਨਿਕਾਂ ਨੂੰ ਸਲਾਮੀ ਦੇਈਏ, ਜਿਹੜੇ ਬੇਖ਼ੌਫ਼ ਹੋ ਕੇ ਸਾਡੇ ਰਾਸ਼ਟਰ ਦੀ ਰੱਖਿਆ ਕਰਦੇ ਹਨ।
ਇੱਕ ਟਵੀਟ ’ਚ ਪ੍ਰਧਾਨ ਮੰਤਰੀ ਨੇ ਕਿਹਾ, ‘ਇਸ ਦੀਵਾਲੀ, ਆਓ ਆਪਾਂ ਸਾਰੇ ਦੀਵੇ ਬਾਲ ਕੇ ਉਨ੍ਹਾਂ ਸੈਨਿਕਾਂ ਨੂੰ ਸਲਾਮੀ ਦੇਈਏ, ਜਿਹੜੇ ਬੇਖ਼ੌਫ਼ ਹੋ ਕੇ ਸਾਡੇ ਰਾਸ਼ਟਰ ਦੀ ਰੱਖਿਆ ਕਰਦੇ ਹਨ। ਸਾਡੇ ਸੈਨਿਕਾਂ ਦੇ ਬੇਮਿਸਾਲ ਹੌਸਲੇ ਦਾ ਸ਼ੁਕਰੀਆ ਅਦਾ ਕਰਨ ਲਈ ਸ਼ਬਦ ਵੀ ਇਨਸਾਫ਼ ਨਹੀਂ ਕਰ ਪਾਉਂਦੇ। ਅਸੀਂ ਸਰਹੱਦ ਉੱਤੇ ਡਟੇ ਹੋਏ ਜਵਾਨਾਂ ਦੇ ਪਰਿਵਾਰਾਂ ਦੇ ਵੀ ਧੰਨਵਾਦੀ ਹਾਂ।’
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨਿਊਜ਼ੀਲੈਂਡ ਦੇ ਪ੍ਰਧਾਨ ਮੰਤਰੀ ਨੂੰ ਉਨ੍ਹਾਂ ਦੀ ਜ਼ਬਰਦਸਤ ਜਿੱਤ ’ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਨਿਊਜ਼ੀਲੈਂਡ ਦੀ ਪ੍ਰਧਾਨ ਮੰਤਰੀ ਜੇਕਿੰਡਾ ਆਰਡਨ  ਦੀ ਸ਼ਾਨਦਾਰ ਜਿੱਤ ਉੱਤੇ ਉਨ੍ਹਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਆਪਣੇ ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ,‘ਨਿਊਜ਼ੀਲੈਂਡ ਦੀ ਪ੍ਰਧਾਨ ਮੰਤਰੀ ਜੇਕਿੰਡਾ ਆਰਡਨ ਨੂੰ ਉਨ੍ਹਾਂ ਦੀ ਸ਼ਾਨਦਾਰ ਜਿੱਤ ਉੱਤੇ ਤਹਿ–ਦਿਲੋਂ ਵਧਾਈਆਂ। ਸਾਡੀ ਮੁਲਾਕਾਤ ਇੱਕ ਸਾਲ ਪਹਿਲਾਂ ਹੋਈ ਸੀ ਤੇ ਭਾਰਤ–ਨਿਊਜ਼ੀਲੈਂਡ ਸਬੰਧਾਂ ਨੂੰ ਇੱਕ ਹੋਰ ਉਚੇਰੇ ਪੱਧਰ ਤੱਕ ਲਿਜਾਣ ਲਈ ਮਿਲ ਕੇ ਕੰਮ ਕਰਨ ਦੇ ਚਾਹਵਾਨ ਹਾਂ।’
https://twitter.com/narendramodi/status/1317729273105453056
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਬੈਟਰੀ ਤੋਂ ਬਿਨਾ ਇਲੈਕਟ੍ਰਿਕ ਵਾਹਨਾਂ ਦੀ ਵਿਕਰੀ ਅਤੇ ਰਜਿਸਟ੍ਰੇਸ਼ਨ ਦੀ ਆਗਿਆ ਦਿੱਤੀ
ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਪ੍ਰੀ-ਫਿੱਟਡ ਬੈਟਰੀ ਤੋਂ ਬਿਨਾ ਇਲੈਕਟ੍ਰਿਕ ਵਾਹਨਾਂ ਦੀ ਵਿਕਰੀ ਅਤੇ ਰਜਿਸਟ੍ਰੇਸ਼ਨ ਦੀ ਆਗਿਆ ਦੇ ਦਿੱਤੀ ਹੈ। ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਟ੍ਰਾਂਸਪੋਰਟ ਸਕੱਤਰਾਂ ਨੂੰ ਭੇਜੀ ਇੱਕ ਚਿੱਠੀ ਵਿੱਚ ਮੰਤਰਾਲੇ ਨੇ ਸਪਸ਼ਟ ਕੀਤਾ ਹੈ ਕਿ ਬੈਟਰੀ ਤੋਂ ਬਿਨਾ ਵਾਹਨ ਵੇਚੇ ਜਾ ਸਕਦੇ ਹਨ ਅਤੇ ਟੈਸਟ ਏਜੰਸੀ ਦੁਆਰਾ ਜਾਰੀ ਕੀਤੇ ਪ੍ਰਵਾਨਗੀ ਪ੍ਰਮਾਣ ਪੱਤਰ ਦੇ ਅਧਾਰ ’ਤੇ ਰਜਿਸਟਰ ਕੀਤੇ ਜਾ ਸਕਦੇ ਹਨ। ਨਾਲ ਹੀ, ਰਜਿਸਟਰੇਸ਼ਨ ਦੇ ਉਦੇਸ਼ ਲਈ ਬੈਟਰੀ ਦਾ ਮੇਕ / ਟਾਈਪ ਜਾਂ ਕੋਈ ਹੋਰ ਵੇਰਵੇ ਨਿਰਧਾਰਿਤ ਕਰਨ ਦੀ ਜ਼ਰੂਰਤ ਨਹੀਂ ਹੈ। ਹਾਲਾਂਕਿ, ਇਲੈਕਟ੍ਰੀਕਲ ਵਾਹਨ ਦਾ ਪ੍ਰੋਟੋਟਾਈਪ, ਅਤੇ ਬੈਟਰੀ  ਨੂੰ ਕੇਂਦਰੀ ਮੋਟਰ ਵਾਹਨ ਨਿਯਮਾਂ, 1989 ਦੇ ਨਿਯਮ 126 ਦੇ ਅਨੁਸਾਰ ਨਿਰਧਾਰਿਤ ਟੈਸਟ ਏਜੰਸੀਆਂ ਦੁਆਰਾ ਕਿਸਮ ਪ੍ਰਵਾਨਗੀ ਦੀ ਲੋੜ ਹੁੰਦੀ ਹੈ।
ਕੇਂਦਰੀ ਮੋਟਰ ਵਾਹਨ ਨਿਯਮਾਂ, 1989 ਅਧੀਨ ਸਬੰਧਿਤ ਫਾਰਮ ਰਾਜਾਂ/ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਧਿਆਨ ਵਿੱਚ ਲਿਆਂਦੇ ਗਏ ਹਨ। ਜੋ ਕਿ ਇਸ ਤਰ੍ਹਾਂ ਹਨ, ਫਾਰਮ -21 , ਫਾਰਮ -22  ਅਤੇ ਫਾਰਮ -22- ਏ , ਮੋਟਰ ਵਾਹਨਾਂ ਦੀ ਰਜਿਸਟ੍ਰੇਸ਼ਨ ਲਈ ਜ਼ਰੂਰੀ ਨਿਯਮ 47  ਅਧੀਨ ਵਾਹਨ, ਸਪਸ਼ਟ ਤੌਰ ’ਤੇ ਇੰਜਨ ਨੰਬਰ/ਮੋਟਰ ਨੰਬਰ ।
ਸਰਕਾਰ ਦੇਸ਼ ਵਿੱਚ ਇਲੈਕਟ੍ਰਿਕ ਵਾਹਨਾਂ ਦੀ ਵਰਤੋਂ ਨੂੰ ਵਧਾਉਣ ਲਈ ਇੱਕ ਈਕੋਸਿਸਟਮ ਬਣਾਉਣ ਲਈ ਯਤਨਸ਼ੀਲ ਹੈ। ਹੁਣ ਸਮਾਂ ਆ ਗਿਆ ਹੈ ਕਿ ਵਾਹਨ ਪ੍ਰਦੂਸ਼ਣ ਅਤੇ ਤੇਲ ਦਰਾਮਦ ਬਿਲ ਨੂੰ ਘਟਾਉਣ ਲਈ ਵਿਆਪਕ ਰਾਸ਼ਟਰੀ ਏਜੰਡੇ ਦੀ ਪ੍ਰਾਪਤੀ ਲਈ ਸਾਂਝੇ ਤੌਰ ’ਤੇ ਕੰਮ ਕੀਤਾ ਜਾਵੇ। ਇਹ ਨਾ ਸਿਰਫ ਵਾਤਾਵਰਣ ਦੀ ਰੱਖਿਆ ਕਰੇਗਾ ਅਤੇ ਆਯਾਤ ਦੇ ਬਿਲ ਨੂੰ ਘਟਾਏਗਾ ਬਲਕਿ ਉੱਭਰਦੇ ਉਦਯੋਗ ਨੂੰ ਵੀ ਮੌਕੇ ਪ੍ਰਦਾਨ ਕਰੇਗਾ।
ਇਲੈਕਟ੍ਰੀਕਲ ਦੋ ਪਹੀਆ ਵਾਹਨ ਅਤੇ ਤਿੰਨ ਪਹੀਆ ਵਾਹਨ ਨੂੰ ਉਤਸ਼ਾਹਤ ਕਰਨ ਲਈ, ਬੈਟਰੀ ਦੀ ਕੀਮਤ  ਨੂੰ ਵੱਖ ਕਰਨ ਲਈ ਸਿਫ਼ਰਸ਼ਾਂ ਮੰਤਰਾਲੇ ਦੇ ਧਿਆਨ ਵਿੱਚ ਲਿਆਂਦੀਆਂ ਗਈਆਂ ਹਨ। ਵਾਹਨ ਬੈਟਰੀ ਤੋਂ ਬਿਨ੍ਹਾਂ ਵੀ ਬਜ਼ਾਰ ਵਿੱਚ ਵੇਚੇ ਜਾ ਸਕਦੇ ਸਨ। ਇਸ ਨਾਲ ਇਲੈਕਟ੍ਰੀਕਲ 2 ਪਹੀਆ ਵਾਹਨ  ਅਤੇ 3 ਪਹੀਆ ਵਾਹਨ  ਦੀ ਆਉਣ ਵਾਲੀ ਲਾਗਤ ਆਈਸੀਈ 2 ਅਤੇ 3 ਡਬਲਿਊ ਤੋਂ ਘੱਟ ਰਹੇਗੀ। ਬੈਟਰੀ ਓਈਐੱਮ ਊਰਜਾ ਸੇਵਾ ਪ੍ਰਦਾਤਾ ਵੱਲੋਂ ਵੱਖਰੇ ਤੌਰ ’ਤੇ ਦਿੱਤੀ ਜਾ ਸਕਦੀ ਹੈ।
ਸਿੱਖਿਆ ਮੰਤਰਾਲਾ
ਸ੍ਰੀਨਗਰ ਗੜਵਾਲ ਦੇ ਸੁਮਾੜੀ ਪਿੰਡ ਵਿੱਚ ਸਥਾਪਿਤ ਹੋਵੇਗਾ ਐਨ ਆਈ ਟੀ ਉੱਤਰਾਖੰਡ - ਸ੍ਰੀ ਰਮੇਸ਼ ਪੋਖਰਿਯਾਲ “ ਨਿਸ਼ੰਕ ”
ਸਤੰਬਰ ਮਹੀਨੇ ਦੇ ਪਹਿਲੇ ਹਫ਼ਤੇ ਵਿੱਚ ਸੁਮਾੜੀ ਵਿੱਚ ਰੱਖਿਆ ਜਾਵੇਗਾ ਐੱਨਆਈਟੀ ਉੱਤਰਾਖੰਡ ਦੇ ਸਥਾਈ ਕੰਪਲੈਕਸ ਦਾ ਨੀਂਹ ਪੱਥਰ - ਸ਼੍ਰੀ ਰਮੇਸ਼ ਪੋਖਰਿਯਾਲ “ ਨਿਸ਼ੰਕ ”
ਕੇਂਦਰੀ ਮਾਨਵ ਸੰਸਾਧਨ ਵਿਕਾਸ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ਨਿਸ਼ੰਕ ਨੇ ਐੱਨਆਈਟੀ ਉੱਤਰਾਖੰਡ ਦੇ ਸਥਾਈ ਕੰਪਲੈਕਸ ਸਬੰਧੀ ਅੱਜ ਉੱਤਰਾਖੰਡ ਦੇ ਉੱਚ ਸਿੱਖਿਆ ਮੰਤਰੀ ਡਾਕਟਰ ਧਨ ਸਿੰਘ ਰਾਵਤ ਅਤੇ ਪੌੜੀ ਗੜਵਾਲ ਤੋਂ ਮੈਂਬਰ ਪਾਰਲੀਮੈਂਟ ਤੀਰਥ ਸਿੰਘ ਰਾਵਤ ਨਾਲ ਮੀਟਿੰਗ ਕੀਤੀ । ਮੀਟਿੰਗ ਤੋਂ ਬਾਅਦ ਸ਼੍ਰੀ ਨਿਸ਼ੰਕ ਨੇ ਸਪੱਸ਼ਟ ਕੀਤਾ ਕਿ ਸੁਮਾੜੀ ਪਿੰਡ  ਵਿੱਚ ਹੀ ਰਾਸ਼ਟਰੀ ਟੈਕਨੋਲੋਜੀ ਸੰਸਥਾਨ ਸਥਾਪਿਤ ਕੀਤਾ ਜਾਵੇਗਾ ।
ਕੇਂਦਰੀ ਮੰਤਰੀ ਨੇ ਕਿਹਾ ਕਿ 309 ਏਕੜ ਵਿੱਚੋਂ 203 ਏਕੜ ਨੂੰ ਕੰਪਲੈਕਸ ਦੇ ਨਿਰਮਾਣ ਲਈ ਉਚਿਤ ਪਾਇਆ ਗਿਆ ਹੈ । ਉਹਨਾਂ ਕਿਹਾ ਕਿ ਇਸ ਸਥਾਨ ਵਿੱਚ ਸਥਾਈ ਕੰਪਲੈਕਸ ਦਾ ਨਿਰਮਾਣ ਕੀਤਾ ਜਾਵੇਗਾ ।
ਸ਼੍ਰੀ ਨਿਸ਼ੰਕ ਨੇ ਦੱਸਿਆ ਕਿ ਮੀਟਿੰਗ ਵਿੱਚ ਸਹਿਮਤੀ ਬਣੀ ਹੈ ਕਿ ਅਗਲਾ ਸੈਸ਼ਨ ਸ੍ਰੀਨਗਰ ਦੇ ਅਸਥਾਈ ਕੰਪਲੈਕਸ ਵਿੱਚ ਹੀ ਸ਼ੁਰੂ ਕੀਤਾ ਜਾਵੇਗਾ ਅਤੇ ਐੱਨਆਈਟੀ ਜੈਪੁਰ ਤੋਂ ਬੱਚਿਆਂ ਨੂੰ ਲਿਆਉਣ ਲਈ ਇਕ ਉੱਚ ਪੱਧਰੀ ਕਮੇਟੀ ਬਣਾਈ ਜਾਵੇਗੀ । ਉਹਨਾਂ ਅੱਗੇ ਦੱਸਿਆ ਕਿ ਅਗਲੇ ਸੈਸ਼ਨ ਤੋਂ ਦਾਖ਼ਲੇ ਦੀ ਪੂਰੀ ਪ੍ਰਕ੍ਰਿਆ ਸ਼੍ਰੀਨਗਰ ਵਿੱਚ ਹੋਵੇਗੀ ।
ਸ਼੍ਰੀ ਨਿਸ਼ੰਕ ਨੇ ਇਸ ਗੱਲ ਨੂੰ ਦੁਹਰਾਇਆ ਕਿ ਸੁਮਾੜੀ , ਉੱਤਰਾਖੰਡ ਵਿੱਚ ਜੰਗੀ ਪੱਧਰ ਤੇ ਕੰਮ ਕਰਵਾ ਕੇ ਐੱਨਆਈਟੀ ਦਾ ਸਥਾਈ ਕੰਪਲੈਕਸ ਬਣਾਇਆ ਜਾਵੇਗਾ ।
ਕੇਂਦਰੀ ਮੰਤਰੀ ਨੇ ਆਸ ਪ੍ਰਗਟਾਈ ਕਿ ਉੱਤਰਾਖੰਡ ਵਿੱਚ ਐਨ ਆਈ ਟੀ ਦਾ ਮਾਮਲਾ ਸੁਲਝਣ ਨਾਲ ਸਥਾਨਕ ਲੋਕਾਂ ਨੂੰ ਵੱਡੀ ਰਾਹਤ ਮਿਲੇਗੀ ਅਤੇ ਵਿਦਿਆਰਥੀਆਂ ਨੂੰ ਖੁਦ ਆਪਣੇ ਕੈਂਪਸ ਵਿੱਚ ਪੜ੍ਹਨ ਦਾ ਮੌਕਾ ਮਿਲੇਗਾ ।
ਮੰਤਰੀ ਜੀ ਨੇ ਦੱਸਿਆ ਕਿ ਸਤੰਬਰ ਮਹੀਨੇ ਦੇ ਪਹਿਲੇ ਹਫ਼ਤੇ ਵਿੱਚ ਸੁਮਾੜੀ ਵਿਖੇ ਐੱਨਆਈਟੀ ਉੱਤਰਾਖੰਡ ਦੇ ਸਥਾਈ ਕੰਪਲੈਕਸ ਦਾ ਨੀਂਹ ਪੱਥਰ ਰੱਖਣ ਦਾ ਫੈਸਲਾ ਲਿਆ ਗਿਆ ਹੈ ।
-----
ਐੱਨਬੀ/ਏਕੇਜੇ/ਏਕੇ
(Visitor Counter : 44
ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਐੱਨਐੱਚਪੀਸੀ ਦੁਆਰਾ 2000 ਮੈਗਾਵਾਟ ਗ੍ਰਿੱਡ ਨਾਲ ਜੁੜੇ ਸੋਲਰ ਪੀਵੀ ਪ੍ਰੋਜੈਕਟ ਲਈ ਲਈ ਈ–ਰਿਵਰਸ ਨਿਲਾਮੀ
ਕੇਂਦਰੀ ਬਿਜਲੀ ਮੰਤਰਾਲੇ ਤਹਿਤ ਆਉਂਦੇ ਜਨਤਕ ਖੇਤਰ ਦੇ ਕੇਂਦਰੀ ਅਦਾਰੇ  ਐੱਨਐੱਚਪੀਸੀ ਦੁਆਰਾ ਭਾਰਤ ’ਚ ਕਿਤੇ ਵੀ ਸਥਾਪਿਤ ਕੀਤੇ ਜਾ ਸਕਣ ਵਾਲੇ 200 ਮੈਗਾਵਾਟ ਗ੍ਰਿੱਡ ਨਾਲ ਜੁੜੇ ਸੋਲਰ ਪੀਵੀ ਪ੍ਰੋਜੈਕਟ ਲਈ 16 ਅਪ੍ਰੈਲ 2020 ਨੂੰ ਸਫ਼ਲਤਾਪੂਰਬਕ ਈ–ਰਿਵਰਸ ਨਿਲਾਮੀ  ਕੀਤੀ ਗਈ।
ਇਹ ਨਿਲਾਮੀ ਸ਼੍ਰੀ ਏ.ਕੇ. ਸਿੰਘ ਸੀਐੱਮਡੀ, ਐੱਨਐੱਚਪੀਸੀ ਅਤੇ ਸ਼੍ਰੀ ਵਾਈ.ਕੇ. ਚੌਬੇ, ਡਾਇਰੈਕਟਰ  ਦੀ ਮੌਜੂਦਗੀ ’ਚ ਕੀਤੀ ਗਈ ਸੀ। ਕੁੱਲ 3140 ਮੈਗਾਵਾਟ ਦੀ ਸਮਰੱਥਾ ਨਾਲ ਈ–ਆਰਏ 7 ਬੋਲੀਦਾਤਿਆਂ ਵਿਚਾਲੇ ਹੋਈ।
ਕੁੱਲ ਅਲਾਟ ਕੀਤੀ 2000 ਮੈਗਾਵਾਟ ਦੀ ਸਮਰੱਥਾ ਲਈ ਘੱਟੋ–ਘੱਟ ਈ–ਆਰਏ ਦਰ 2.55 ਰੁਪਏ ਪ੍ਰਤੀ ਯੂਨਿਟ ਤੋਂ 2.56 ਰੁਪਏ ਪ੍ਰਤੀ ਯੂਨਿਟ ਹਾਸਲ ਕੀਤੀ ਗਈ, ਜਦ ਕਿ ਮੁਢਲੀ ਕੋਟ ਕੀਤੀ ਦਰ 2.71 ਰੁਪਏ ਪ੍ਰਤੀ ਯੂਨਿਟ ਤੋਂ 2.78 ਰੁਪਏ ਪ੍ਰਤੀ ਯੂਨਿਟ ਸੀ। ਕੋਵਿਡ–19 ਕਾਰਨ ਭਾਰਤ ’ਚ ਮੁਕੰਮਲ ਲੌਕਡਾਊਨ ਦੇ ਬਾਵਜੂਦ ਐੱਨਐੱਚਪੀਸੀ ਨੇ ਈ–ਰਿਵਰਸ ਨਿਲਾਮੀ ਸਫ਼ਲਤਾਪੂਰਬਕ ਮੁਕੰਮਲ ਕੀਤੀ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਈ.ਐੱਸ.ਆਈ.ਸੀ.  ਨੇ ਸਫਲਤਾਪੂਰਵਕ ਚਲਾਈ 2.0 ਵਿਸ਼ੇਸ਼ ਸਵੱਛਤਾ ਮੁਹਿੰਮ
367 ਥਾਵਾਂ 'ਤੇ ਚਲਾਇਆ ਗਿਆ ਸਵੱਛਤਾ ਅਭਿਆਨ
657 ਜਨਤਕ ਸ਼ਿਕਾਇਤਾਂ ਅਤੇ ਅਪੀਲਾਂ ਦਾ ਕੀਤਾ ਨਿਪਟਾਰਾ
ਭਾਰਤ ਸਰਕਾਰ ਦੇ ਕਿਰਤ ਅਤੇ ਰੁਜ਼ਗਾਰ ਮੰਤਰਾਲੇ ਦੇ ਅਧੀਨ ਇੰਪਲਾਈਜ਼ ਸਟੇਟ ਇੰਸ਼ੋਰੈਂਸ ਕਾਰਪੋਰੇਸ਼ਨ , ਇੱਕ ਕਾਨੂੰਨੀ ਸੰਸਥਾ, ਨੇ 2 ਅਕਤੂਬਰ ਤੋਂ 31 ਅਕਤੂਬਰ 2022 ਤੱਕ ਨਵੀਂ ਦਿੱਲੀ ਵਿੱਚ ਮੁੱਖ ਦਫਤਰ ਅਤੇ ਦੇਸ਼ ਭਰ ਵਿੱਚ ਇਸਦੇ ਸਾਰੇ ਫੀਲਡ ਦਫ਼ਤਰਾਂ/ ਈ.ਐੱਸ.ਆਈ.ਸੀ. ਹਸਪਤਾਲਾਂ ਅਤੇ ਮੈਡੀਕਲ ਸੰਸਥਾਵਾਂ ਵਿੱਚ ਵਿਸ਼ੇਸ਼ ਸਵੱਛਤਾ ਮੁਹਿੰਮ 2.0 ਦਾ ਨਿਰੀਖਣ ਕੀਤਾ।
ਮੁਹਿੰਮ ਦੌਰਾਨ, ਲੰਬਿਤ ਮਾਮਲਿਆਂ ਦੇ ਨਿਪਟਾਰੇ ਲਈ ਸਭ ਤੋਂ ਵਧੀਆ ਪ੍ਰੈਕਟਿਸ ਅਪਣਾਈ ਗਈ ਅਤੇ 367 ਥਾਵਾਂ ਦੀ ਪਛਾਣ ਕੀਤੀ ਗਈ, ਜਿੱਥੇ ਸਫਾਈ ਮੁਹਿੰਮ ਚਲਾਈ ਗਈ।
ਸਵੱਛਤਾ ਡਰਾਈਵ ਤੋਂ ਇਲਾਵਾ, ਵੀ.ਆਈ.ਪੀਜ਼ ਦੇ ਵੱਖ-ਵੱਖ ਹਵਾਲਿਆਂ, ਸੰਸਦੀ ਭਰੋਸੇ, ਰਾਜ ਸਰਕਾਰ ਦੇ ਹਵਾਲਿਆਂ ਨਾਲ ਪੈਂਡਿੰਗ ਸ਼ਿਕਾਇਤਾਂ ਦਾ ਵੀਨਿਪਟਾਰਾ ਕੀਤਾ ਗਿਆ ।ਮੁਹਿੰਮ ਦੌਰਾਨ ਕੁੱਲ 657 ਜਨਤਕ ਸ਼ਿਕਾਇਤਾਂ ਅਤੇ ਅਪੀਲਾਂ ਦਾ ਨਿਪਟਾਰਾ ਵੀ ਕੀਤਾ ਗਿਆ। ਇਸ ਤੋਂ ਇਲਾਵਾ ਸਕਰੈਪ ਡਿਸਪੋਜ਼ਲ ਅਤੇ ਆਫਿਸ ਸਪੇਸ ਦਾ ਪ੍ਰਭਾਵੀ ਪ੍ਰਬੰਧਨ ਵੀ ਕੀਤਾ ਗਿਆ।
ਕਰਮਚਾਰੀ ਰਾਜ ਬੀਮਾ ਨਿਗਮ ਵਿਸ਼ੇਸ਼ ਮੁਹਿੰਮ 2.0 ਦੇ ਤੱਤਾਂ ਨੂੰ ਅਪਣਾਉਂਦੇ ਹੋਏ ਅਤੇ ਨਿਯਮਤ ਅਧਾਰ 'ਤੇ ਉਨ੍ਹਾਂ 'ਤੇ ਕੰਮ ਕਰਦੇ ਹੋਏ ਆਪਣੀ ਸੇਵਾ ਪ੍ਰਦਾਨ ਕਰਨ ਦੀ ਪ੍ਰਣਾਲੀ ਨੂੰ ਬਿਹਤਰ ਬਣਾਉਣ ਲਈ ਸਰਵੋਤਮ ਪ੍ਰੈਕਟਿਸ ਨੂੰ ਸ਼ਾਮਲ ਕਰਨ ਦੀ ਲਗਾਤਾਰ ਕੋਸ਼ਿਸ਼ ਕਰਦਾ ਹੈ।
ਈ.ਐੱਸ.ਆਈ.ਸੀ. ਦੁਆਰਾ ਵਿਸ਼ੇਸ਼ ਮੁਹਿੰਮ 2.0 ਦੌਰਾਨ ਕੰਮ ਕੀਤੇ ਗਏ ਅਤੇ ਨਿਪਟਾਏ ਗਏ ਤੱਤਾਂ ਦੀ ਸੰਖਿਆ: -
ਸੀਰੀਅਲ ਨੰ;
ਗਤੀਵਿਧੀ
ਵਿਸ਼ੇਸ਼ ਮੁਹਿੰਮ 2.0 ਦੌਰਾਨ ਨਿਪਟਾਏ ਗਏ ਕੇਸਾਂ ਦੀ ਕੁੱਲ ਸੰਖਿਆ
1.
ਸੰਸਦ ਮੈਂਬਰਾਂ ਦੇ ਹਵਾਲੇ
36
2.
ਸੰਸਦੀ ਭਰੋਸਾ
02
3.
ਆਈ ਐਮ ਸੀ ਹਵਾਲੇ (ਕੈਬਿਨੇਟ ਪ੍ਰਸਤਾਵ
ਨਹੀਂ
4.
ਰਾਜ ਸਰਕਾਰ ਹਵਾਲੇ
15
5.
ਪੀ.ਐਮ.ਓ. ਹਵਾਲੇ
ਨਹੀ
6.
ਜਨਤਕ ਸ਼ਿਕਾਇਤਾਂ
379
7.
ਜਨਤਕ ਸ਼ਿਕਾਇਤਾਂ ਸਬੰਧੀ ਅਪੀਲਾਂ
278
8.
ਸਵੱਛਤਾ ਅਭਿਆਨ
367
9.
ਖਾਲੀ ਥਾਂ (ਵਰਗ ਫੁੱਟ ਵਿੱਚ
4659
10.
ਰਿਕਾਰਡ ਪ੍ਰਬੰਧਨ –ਭੌਤਿਕ ਫਾਈਲਾਂ ਦੀ ਸਮੀਖਿਆ ਕੀਤੀ ਗਈ
3422
11.
ਬੂਟੀ 
2506
ਪੇਂਡੂ ਵਿਕਾਸ ਮੰਤਰਾਲਾ
ਕੇਂਦਰੀ ਗ੍ਰਾਮੀਣ ਵਿਕਾਸ,ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਪੰਚਾਇਤੀ ਰਾਜ ਮੰਤਰੀ, ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ 21ਵੀਂ ਕੇਂਦਰੀ ਰੋਜ਼ਗਾਰ ਗਰੰਟੀ ਪਰਿਸ਼ਦ ਦੀ ਪ੍ਰਧਾਨਗੀ ਕੀਤੀ
ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਨੇ ਇਸ ਗੱਲ 'ਤੇ ਜ਼ੋਰ ਦਿੱਤਾ ਕਿ ਸਰਕਾਰ ਨੇ ਜਲ ਸੰਭਾਲ਼/ ਸਿੰਚਾਈ ਲਈ ਅਸਾਸਿਆਂ ਅਤੇ ਨਿਜੀ ਅਸਾਸਿਆਂ ਦੇ ਨਿਰਮਾਣ ਨੂੰ ਪਹਿਲ ਦਿੱਤੀ ਹੈ, ਜਿਹੜੀ ਮਨਰੇਗਾ ਤਹਿਤ ਖੇਤੀ ਖੇਤਰ ਦੀ ਮਦਦ ਕਰੇਗੀ
ਮਨਰੇਗਾ ਦੇ ਤਹਿਤ ਵਿੱਤੀ ਸਾਲ 2020-21 ਦੇ ਲਈ ਹੁਣ ਤੱਕ ਦੀ ਸਭ ਤੋਂ ਵੱਧ 61,500 ਕਰੋੜ ਰੁਪਏ ਦੀ ਰਾਸ਼ੀ ਦੀ ਵੰਡ; ਕੋਵਿਡ-19 ਦੇ ਕਾਰਨ ਉਤਪੰਨ ਇਸ ਕਠਿਨ ਸਮੇਂ ਦੇ ਦੌਰਾਨ ਰੋਜ਼ਗਾਰ ਪ੍ਰਦਾਨ ਕਰਨ ਲਈ ਆਤਮਨਿਰਭਰ ਭਾਰਤ ਅਭਿਯਾਨ ਤਹਿਤ ਇਸ ਪ੍ਰੋਗਰਾਮ ਲਈ 40,000 ਕਰੋੜ ਰੁਪਏ ਦੀ ਐਡੀਸ਼ਨਲ ਵਿਵਸਥਾ
ਮਹਾਤਮਾ ਗਾਂਧੀ ਰਾਸ਼ਟਰੀ ਗ੍ਰਾਮੀਣ ਰੋਜ਼ਗਾਰ ਗਰੰਟੀ ਐਕਟ , 2005 ਦੀ ਧਾਰਾ 10 ਦੇ ਤਹਿਤ ਗਠਿਤ ਕੇਂਦਰੀ ਰੋਜ਼ਗਾਰ ਗਾਰੰਟੀ ਪਰਿਸ਼ਦ ਦੀ 21ਵੀਂ ਬੈਠਕ, ਕੇਂਦਰੀ ਗ੍ਰਾਮੀਣ ਵਿਕਾਸ, ਖੇਤੀ ਅਤੇ ਕਿਸਾਨ ਭਲਾਈ ਅਤੇ ਪੰਚਾਇਤੀ ਰਾਜ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਦੀ ਪ੍ਰਧਾਨਗੀ ਵਿੱਚ 02.06.2020 ਨੂੰ ਵੀਡੀਓ-ਕਾਨਫਰੰਸਿੰਗ ਜ਼ਰੀਏ ਆਯੋਜਿਤ ਕੀਤੀ ਗਈ।
ਭਾਗੀਦਾਰਾਂ ਨੂੰ ਸੰਬੋਧਨ ਕਰਦੇ ਹੋਏ, ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਕਿਹਾ ਕਿ ਮਨਰੇਗਾ ਸਭ ਤੋਂ ਵੱਡੀ ਰੋਜ਼ਗਾਰ ਰਚਨਾ ਯੋਜਨਾਵਾਂ ਵਿੱਚੋਂ ਇੱਕ ਹੈ, ਜਿਹੜੀ ਗ੍ਰਾਮੀਣ ਖੇਤਰਾਂ ਵਿੱਚ ਲੋਕਾਂ ਨੂੰ ਵਿਕਲਪਿਕ ਰੋਜ਼ਗਾਰ ਪ੍ਰਦਾਨ ਕਰਦੀ ਹੈ। ਇਸ ਪ੍ਰੋਗਰਾਮ ਦੇ ਤਹਿਤ 261 ਪ੍ਰਵਾਨਗੀ ਦੇ ਕੰਮ ਹਨ, ਜਿਨ੍ਹਾਂ ਵਿੱਚੋਂ 164 ਪ੍ਰਕਾਰ ਦੇ ਕਾਰਜ ਖੇਤੀਬਾੜੀ ਅਤੇ ਸਬੰਧਿਤ ਗਤਵਿਧੀਆਂ ਨਾਲ ਸਬੰਧਿਤ ਹਨ। ਸਰਕਾਰ ਨੇ ਨਿਜੀ ਅਸਾਸਿਆਂ ਅਤੇ ਪਾਣੀ ਦੀ ਸੰਭਾਲ਼/ਸਿੰਚਾਈ ਅਸਾਸਿਆਂ ਦੇ ਨਿਰਮਾਣ ਨੂੰ ਪਹਿਲ ਦਿੱਤੀ ਹੈ ਜੋ ਖੇਤੀ ਖੇਤਰ ਨੂੰ ਮਦਦ ਕਰੇਗੀ।
ਪਾਰਦਰਸ਼ਤਾ ਅਤੇ ਜਵਾਬਦੇਹੀ ਪ੍ਰਾਪਤ ਕਰਨ ਦੇ ਉਦੇਸ਼ ਨਾਲ ਸਰਕਾਰ ਮਨਰੇਗਾ ਮਜ਼ਦੂਰਾਂ ਦੇ ਬੈਂਕ ਖਾਤੇ ਵਿੱਚ ਮਜ਼ਦੂਰੀ ਦੇ 100% ਭੁਗਤਾਨ ਨੂੰ ਪ੍ਰਾਪਤ ਕਰਨ ਦੇ ਲਈ ਹਰ ਸੰਭਵ ਕਦਮ ਚੁੱਕ ਰਹੀ ਹੈ ਅਤੇ ਕੰਮ ਦੇ ਸਮਾਜਿਕ ਆਡਿਟ 'ਤੇ ਜ਼ੋਰ ਦਿੰਦੀ ਹੈ । ਵਿੱਤੀ ਸਾਲ 2020-21 ਦੇ ਲਈ ਹੁਣ ਤੱਕ ਦੀ ਸਭ ਤੋਂ ਜ਼ਿਆਦਾ 61,500 ਕਰੋੜ ਰੁਪਏ ਐਲੋਕੇਟ ਕੀਤੇ ਗਏ ਹੈ। ਕੋਵਿਡ-19 ਦੇ ਕਾਰਨ ਉਤਪੰਨ ਕਠਿਨ ਸਥਿਤੀ ਦੇ ਦੌਰਾਨ ਜ਼ਰੂਰਤਮੰਦ ਮਜ਼ਦੂਰਾਂ ਨੂੰ ਰੋਜ਼ਗਾਰ ਪ੍ਰਦਾਨ ਕਰਨ ਦੇ ਲਈ ਆਤਮਨਿਰਭਰ ਭਾਰਤ ਅਭਿਯਾਨ ਦੇ ਤਹਿਤ ਇਸ ਪ੍ਰੋਗਰਾਮ ਦੇ ਲਈ 40,000 ਕਰੋੜ ਰੁਪਏ ਦੀ ਐਡੀਸ਼ਨਲ ਵਿਵਸਥਾ ਕੀਤੀ ਗਈ ਹੈ। ਪ੍ਰੋਗਰਾਮ ਦੇ ਤਹਿਤ ਰਾਜਾਂ/ਕੇਂਦਰੀ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਪਹਿਲਾਂ ਹੀ 28,000 ਕਰੋੜ ਰੁਪਏ ਜਾਰੀ ਕੀਤੇ ਗਏ ਹਨ।
ਗ੍ਰਾਮੀਣ ਵਿਕਾਸ ਰਾਜ ਮੰਤਰੀ, ਸਾਧਵੀ ਨਿਰੰਜਨ ਜਯੋਤੀ ਨੇ ਇਨ੍ਹਾਂ ਕਠਿਨ ਦਿਨਾਂ ਦੇ ਦੌਰਾਨ ਗ੍ਰਾਮੀਣ ਲੋਕਾਂ ਨੂੰ ਰੋਜ਼ਗਾਰ ਪ੍ਰਦਾਨ ਕਰਕੇ ਮਨਰੇਗਾ ਦੇ ਤਹਿਤ ਕੀਤੇ ਗਏ ਚੰਗੇ ਕਾਰਜਾਂ 'ਤੇ ਚਾਨਣਾ ਪਾਇਆ। ਉਨ੍ਹਾਂ ਨੇ ਇਸ ਯੋਜਨਾ ਦੇ ਤਹਿਤ ਜ਼ਿਆਦਾ ਸਿੰਚਾਈ ਅਤੇ ਜਲ ਦੀ ਸੰਭਾਲ਼ ਗਤੀਵਿਧੀਆਂ 'ਤੇ ਜ਼ੋਰ ਦਿੱਤਾ ਤਾਕਿ ਕਿਸਾਨਾਂ ਨੂੰ ਲਾਭ ਹੋ ਸਕੇ।
ਬੈਠਕ ਦੌਰਾਨ, ਸਾਰੇ ਭਾਗੀਦਾਰ ਮੈਂਬਰਾਂ ਨੇ ਯੋਜਨਾ ਵਿੱਚ ਸੁਧਾਰ ਦੇ ਲਈ ਬਹੁਮੁੱਲੇ ਸੁਝਾਅ ਦਿੱਤੇ। ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਐਕਟ ਦੇ ਦਾਇਰੇ ਵਿੱਚ ਸਾਰੇ ਸੁਝਾਵਾਂ 'ਤੇ ਵਿਚਾਰ ਕਰਨ ਦਾ ਭਰੋਸਾ ਦਿੱਤਾ।
ਆਯੂਸ਼
ਆਯੁਸ਼ ਪ੍ਰਣਾਲੀ ਤਹਿਤ ਕੋਵਿਡ 19 ਦੇ ਲੱਛਣਾ ਵਾਲੇ ਮਰੀਜ਼ਾਂ ਦੇ ਇਲਾਜ ਲਈ ਪ੍ਰਭਾਵਸ਼ਾਲੀ ਦਵਾਈਆਂ ਦੀ ਪਛਾਣ ਸਰਕਾਰ ਦੀ ਇੱਕ ਪਹਿਲਕਦਮੀ ਹੈ
ਆਯੁਸ਼ ਮੰਤਰਾਲੇ ਨੇ ਇੱਕ ਅੰਤਰ ਅਨੁਸ਼ਾਸਨੀ ਆਯੁਸ਼ ਖੋਜ ਤੇ ਵਿਕਾਸ ਟਾਸਕ ਫੋਰਸ ਗਠਿਤ ਕੀਤੀ ਹੈ, ਜਿਸ ਵਿੱਚ ਇੰਡੀਅਨ ਕੌਂਸਲ ਆਫ ਮੈਡੀਕਲ ਰਿਸਰਚ , ਬਾਇਓ ਟੈਕਨੋਲੋਜੀ ਵਿਭਾਗ , ਕੌਂਸਲ ਆਫ ਸਾਈਂਟਿਫਿਕ ਤੇ ਇੰਡਸਟ੍ਰੀਅਲ ਰਿਸਰਚ  ਆਲ ਇੰਡੀਆ ਇੰਸਟੀਚਿਊਟ ਆਫ ਮੈਡੀਕਲ ਸਾਇੰਸਜ਼  ਅਤੇ ਆਯੁਸ਼ ਸੰਸਥਾਵਾਂ ਦੇ ਪ੍ਰਤੀਨਿੱਧ ਸ਼ਾਮਲ ਹਨ । ਅੰਤਰ ਅਨੁਸ਼ਾਸਨੀ ਆਯੁਸ਼ ਖੋਜ ਤੇ ਵਿਕਾਸ ਟਾਸਕ ਫੋਰਸ ਨੇ ਇੱਕ ਪ੍ਰੋਫਲੈਕਟਿਕ ਅਧਿਅਨ ਲਈ ਕਲੀਨਿਕਲ ਖੋਜ ਪ੍ਰੋਟੋਕੋਲ ਗਠਿਤ ਅਤੇ ਡਿਜ਼ਾਈਨ ਕੀਤੇ ਹਨ । ਇਸ ਤੋਂ ਇਲਾਵਾ ਕੋਵਿਡ 19 ਪੋਜ਼ੀਟਿਵ ਕੇਸਾਂ ਵਿੱਚ ਵਧੇਰੇ ਦਖਲਾਂ ਰਾਹੀਂ ਸਮੀਖਿਆ ਅਤੇ ਚਾਰ ਵੱਖ ਵੱਖ ਦਖਲਾਂ ਜਿਵੇਂ ਅਸ਼ਵਗੰਧ , ਯਸ਼ਤੀਮਧੂ, ਗੁਡੂਚੀ ਪਲੱਸ, ਪੀਪਾਲੀ ਅਤੇ ਪੌਲੀ ਹਰਬਲ ਫੋਰਮੁਲੇਸ਼ਨ  ਦੇ ਅਧਿਅਨ ਲਈ ਦੇਸ਼ ਭਰ ਦੀਆਂ ਵੱਖ ਵੱਖ ਸੰਸਥਾਵਾਂ ਦੇ ਉੱਚ ਕੋਟੀ ਦੇ ਮਾਹਰਾਂ ਦੇ ਸਲਾਹ ਮਸ਼ਵਰੇ ਦੀ ਪ੍ਰਕਿਰਿਆ ਰਾਹੀਂ ਇਹ ਕਲੀਨਿਕਲ ਖੋਜ ਪ੍ਰੋਟੋਕੋਲ ਬਣਾਏ ਅਤੇ ਡਿਜ਼ਾਈਨ ਕੀਤੇ ਗਏ ਹਨ । ਵੱਖ ਵੱਖ ਖੋਜ ਸੰਸਥਾਵਾਂ ਅਤੇ ਰਾਸ਼ਟਰੀ ਖੋਜ ਸੰਸਥਾਵਾਂ ਤਹਿਤ ਦੇਸ਼ ਭਰ ਦੇ 152 ਕੇਂਦਰਾਂ ਵਿੱਚ 126 ਅਧਿਅਨ ਕੋਵਿਡ 19 ਦੇ ਲੱਛਣਾ ਵਾਲੇ ਮਰੀਜ਼ਾਂ ਦੇ ਇਲਾਜ ਲਈ ਪ੍ਰਭਾਵਸ਼ਾਲੀ ਦਵਾਈ ਦੀ ਪਛਾਣ ਲਈ ਅਧਿਅਨ ਚਲਾਏ ਜਾ ਰਹੇ ਹਨ।
ਭਾਰਤ ਸਰਕਾਰ ਨੇ “ਕੋਵਿਡ 19 ਪ੍ਰਬੰਧਨ ਲਈ ਯੋਗ ਅਤੇ ਆਯੁਰਵੇਦ ਤੇ ਅਧਾਰਿਤ ਰਾਸ਼ਟਰੀ ਕਲੀਨਿਕਲ ਪ੍ਰਬੰਧਨ ਪ੍ਰੋਟੋਕੋਲ” ਜਾਰੀ ਕੀਤਾ ਹੈ । ਇਸ ਨੂੰ ਵੱਖ ਵੱਖ ਮਾਹਰਾਂ ਦੀਆਂ ਕਮੇਟੀਆਂ ਵੱਲੋਂ ਰਾਸ਼ਟਰੀ ਟਾਸਕ ਫੋਰਸ ਨਾਲ ਸਹਿਮਤੀ ਤੋਂ ਬਾਅਦ ਤਿਆਰ ਕੀਤਾ ਗਿਆ ਹੈ । ਇਸ ਤੋਂ ਇਲਾਵਾ ਆਯੁਰਵੇਦ , ਸਿੱਧ , ਯੁਨਾਨੀ ਅਤੇ ਹੋਮਿਓਪੈਥੀ , ਪ੍ਰੈਕਟੀਸ਼ਨਰਜ਼ ਦੁਆਰਾ ਕੋਵਿਡ 19 ਪ੍ਰਬੰਧਨ ਲਈ ਵੱਖ ਵੱਖ ਦਿਸ਼ਾ ਨਿਰਦੇਸ਼ ਅਤੇ ਐਡਵਾਇਜ਼ਰੀਆਂ ਜਾਰੀ ਕੀਤੀਆਂ ਗਈਆਂ ਹਨ ।
ਆਯੁਰਵੇਦਿਕ ਵਿਗਿਆਨਾਂ ਵਿੱਚ ਖੋਜ ਲਈ ਕੇਂਦਰੀ ਕੌਂਸਲ ਨੇ ਕੋਵਿਡ 19 ਵਿੱਚ 4 ਸਾਂਝੇ ਖੋਜ ਅਧਿਅਨ ਕੀਤੇ ਹਨ ਜਿਹਨਾਂ ਵਿੱਚ ਰਵਾਇਤੀ ਮਾਣਕਾਂ ਅਨੁਸਾਰ ਦੇਖਭਾਲ ਵਿੱਚ ਆਯੁਰਵੇਦਿਕ ਫੋਰਮੁਲੇਸ਼ਨਜ਼ ਨੂੰ ਇਲਾਜ ਦੇਣ ਲਈ ਜੋੜਿਆ ਗਿਆ ਹੈ । ਇਸ ਤੋਂ ਅੱਗੇ ਚਾਰ ਸਾਂਝੇ ਅਧਿਅਨਾਂ ਦੁਆਰਾ ਆਯੁਰਵੇਦਿਕ ਫੋਰਮੁਲੇਸ਼ਨਜ਼ ਬਣਾਏ ਗਏ ਹਨ , ਜਿਹਨਾਂ ਨੂੰ ਇਲਾਜ ਲਈ ਇਕੱਲਿਆਂ ਹੀ ਵਰਤਿਆ ਜਾ ਸਕਦਾ ਹੈ । ਜਿਹਨਾਂ ਵਿੱਚੋਂ 2 ਅਧਿਅਨ ਰਵਾਇਤੀ ਦੇਖਭਾਲ ਦੀ ਕੰਟਰੋਲ ਬਾਂਹ ਵਜੋਂ ਅਤੇ ਬਾਕੀ ਦੋ ਨੂੰ ਆਯੁਰਵੇਦ ਦਖਲ ਲਈ ਇਕੱਲਿਆਂ ਵਰਤਿਆ ਜਾ ਸਕਦਾ ਹੈ ।
ਇਹ ਜਾਣਕਾਰੀ ਆਯੁਸ਼ ਰਾਜ ਮੰਤਰੀ ਸ਼੍ਰੀ ਮੁੰਜਾਪਾਰਾ ਮਹੇਂਦਰਭਾਈ ਨੇ ਅੱਜ ਲੋਕ ਸਭਾ ਵਿੱਚ ਲਿਖਤੀ ਰੂਪ ਵਿੱਚ ਦਿੱਤੀ ਹੈ ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
“ਰਾਜ ਕਪੂਰ: ਦ ਮਾਸਟਰ ਐਟ ਵਰਕ” ਸ਼ੋਅਮੈਨ ਰਾਜ ਕਪੂਰ ਬਾਰੇ ਨਹੀਂ ਹੈ , ਬਲਕਿ ਉਸ ‘ਰਾਜ ਕਪੂਰ’ ਬਾਰੇ ਹੈ ਜੋ ਇੱਕ ਜਨੂਨੀ ਪੇਸ਼ੇਵਰ ਸਨ: ਇੱਫੀ-52 ਦੇ ਇਨ- ਕਨਵਰਸੇਸ਼ਨ ਸ਼ੈਸਨ ਵਿੱਚ ਫ਼ਿਲਮਕਾਰ ਰਾਹੁਲ ਰਵੈਲ
“ਰਾਜ ਕਪੂਰ ਦੁਨੀਆ ਦੇ ਸਭ ਤੋਂ ਚੰਗੇ ਅਧਿਆਪਕ ਸਨ, ਮੈਂ ਇਹ ਕਿਤਾਬ ਉਨ੍ਹਾਂ ਲੋਕਾਂ ਨੂੰ ਸਮਰਪਿਤ ਕਰਦਾ ਹਾਂ ਜਿਨ੍ਹਾਂ ਵਿੱਚ ਫਿਲਮ ਮੇਕਿੰਗ ਸਿੱਖਣ ਦੀ ਕਦੇ ਨਾ ਬੁਝਣ ਵਾਲੀ ਪਿਆਸ ਹੈ”
‘ਰਾਜ ਕਪੂਰ : ਦ ਮਾਸਟਰ ਐਟ ਵਰਕ ਇਹ ਕਿਤਾਬ ਸ਼ੋਅਮੈਨ ਰਾਜ ਕਪੂਰ ਬਾਰੇ ਨਹੀਂ ਹੈ, ਬਲਕਿ ਉਨ ‘ਰਾਜ ਕਪੂਰ’ ਬਾਰੇ ਹੈ ਜੋ ਇੱਕ ਜਨੂਨੀ ਕਰਮਕਾਰ ਅਤੇ ਪੇਸ਼ੇਵਰ ਸਨ। ਇਹ ਗੱਲ ਅਨੁਭਵੀ ਫ਼ਿਲਮਕਾਰ ਅਤੇ ਇਸ ਕਿਤਾਬ ਦੇ ਲੇਖਕ ਰਾਹੁਲ ਰਵੈਲ ਨੇ ਕਹੀ ਜੋ ਗੋਆ ਵਿੱਚ 20 - 28 ਨਵੰਬਰ ਦੇ ਦੌਰਾਨ ਆਯੋਜਿਤ 52ਵੇਂ ਭਾਰਤੀ ਅੰਤਰਰਾਸ਼ਟਰੀ ਫਿਲਮ ਫੈਸਟੀਵਲ  ਵਿੱਚ ਅੱਜ 24 ਨਵੰਬਰ , 2021 ਨੂੰ ਇਸ - ਕਨਵਰਸੇਸ਼ਨ ਸ਼ੈਸਨ ਵਿੱਚ ਹਿੱਸਾ ਲੈ ਰਹੇ ਸਨ। ਇਸ ਸ਼ੈਸਨ ਵਿੱਚ ਰਾਜ ਕਪੂਰ ਦੇ ਬੇਟੇ ਅਤੇ ਉੱਘੇ ਅਭਿਨੇਤਾ - ਡਾਇਰੈਕਟਰ ਅਤੇ ਨਿਰਮਾਤਾ ਰਣਧੀਰ ਕਪੂਰ ਵੀ ਮੌਜੂਦ ਸਨ ।
ਇਸ ਅਵਸਰ ‘ਤੇ ਇਸ ਕਿਤਾਬ ਦੇ ਪੋਸਟਰ ਰਾਹੁਲ ਰਵੈਲ ਅਤੇ ਰਣਧੀਰ ਕਪੂਰ ਨੇ ਸੰਯੁਕਤ ਰੂਪ ਨਾਲ ਜਾਰੀ ਕੀਤਾ ।
ਰਵੈਲ ਨੇ ਦੱਸਿਆ ਕਿ ਸੁਰਗਵਾਸੀ ਅਭਿਨੇਤਾ ਰਿਸ਼ੀ ਕਪੂਰ ਨੂੰ ਸਮਰਪਿਤ ਇਹ ਜੀਵਨੀ 14 ਦਸੰਬਰ 2021 ਨੂੰ ਰਾਜ ਕਪੂਰ ਦੀ 97ਵੀਂ ਜਯੰਤੀ ਦੇ ਅਵਸਰ ‘ਤੇ ਰਿਲੀਜ਼ ਹੋਵੇਗੀ ।
ਰਣਧੀਰ ਕਪੂਰ ਨੇ ਦਰਸ਼ਕਾਂ ਨੂੰ ਦੱਸਿਆ ਕਿ ਇਹ ਕਿਤਾਬ ਕਿੰਨੀ ਖਾਸ ਹੈ। ਉਨ੍ਹਾਂ ਨੇ ਕਿਹਾ, “ਮੇਰੇ ਪਿਤਾ ਇੱਕ ਮਾਸਟਰ ਸਟੋਰੀਟੈੱਲਰ ਸਨ। ਹਾਲਾਂਕਿ ਉਨ੍ਹਾਂ ਦੀ ਵਿਰਾਸਤ ‘ਤੇ ਕਈ ਕਿਤਾਬਾਂ ਲਿਖੀਆਂ ਜਾ ਚੁੱਕੀਆਂ ਹਨ , ਲੇਕਿਨ ਰਾਹੁਲ ਰਵੈਲ ਜਿਨ੍ਹਾਂ ਨੇ ਮੇਰੇ ਪਿਤਾ ਦੇ ਨਾਲ ਇੱਕ ਸਮ੍ਰਿੱਧ ਇਤਿਹਾਸ ਸਾਂਝਾ ਕੀਤਾ ਹੈ, ਉਨ੍ਹਾਂ ਦੀ ਇਹ ਕਿਤਾਬ ਕੁਝ ਖਾਸ ਹੈ । ਉਨ੍ਹਾਂ ਨੇ ਕਿਹਾ ਕਿ ਇਹ ਕਿਤਾਬ ਬਹੁਤ ਚੰਗੀ ਬਣੀ ਹੈ ।
ਰਵੈਲ ਦੇ ਅਨੁਸਾਰ , ਇਹ ਕਿਤਾਬ ਪਾਠਕਾਂ ਨੂੰ ਉਸਤਾਦ ਫਿਲਮ ਸ਼ਿਲਪਕਾਰ ਰਾਜ ਕਪੂਰ ਦੀ ਫਿਲਮ ਨਿਰਮਾਣ ਸ਼ੈਲੀ ਦਾ ਇੱਕ ਵਿਆਪਕ ਵੇਰਵਾ ਪ੍ਰਦਾਨ ਕਰਦੀ ਹੈ । ਇਹ ਕਿਤਾਬ ਨਾ ਸਿਰਫ ਉਨ੍ਹਾਂ ਦੀ ਪ੍ਰਤਿਭਾ ਨੂੰ ਟਟੋਲਣ ਦੀ ਕੋਸ਼ਿਸ਼ ਕਰਦੀ ਹੈ ਬਲਕਿ ਰਾਜ ਕਪੂਰ ਦੇ ਪਹਿਲੇ ਕਦੇ ਨਾ ਦੇਖੇ ਗਏ ਪਹਿਲੂਆਂ ਨੂੰ ਵੀ ਸਾਹਮਣੇ ਲਿਆਉਂਦੀ ਹੈ । ਉਨ੍ਹਾਂ ਨੇ ਕਿਹਾ , “ਮੈਂ ਅੱਜ ਜਿੱਥੇ ਹਾਂ , ਉਨ੍ਹਾਂ ਦੀ ਵਜ੍ਹਾ ਨਾਲ ਹਾਂ । ਮੇਰੀ ਕਿਤਾਬ ਵਿੱਚ ਉਨ੍ਹਾਂ ਦੇ ਜੀਵਨ ਦੇ ਬਹੁਤ ਸਾਰੇ ਬਿਰਤਾਂਤ ਅਤੇ ਕਿੱਸੇ ਹਨ ਜੋ ਉਨ੍ਹਾਂ ਦੇ ਮਜ਼ਾਕੀਆ ਸੁਭਾਅ , ਅੰਦਰੂਨੀ ਗੱਲਾਂ , ਆਪਣੇ ਫਿਲਮ ਕਿਊ ਦੇ ਨਾਲ ਉਨ੍ਹਾਂ ਦੇ ਰਿਸ਼ਤਿਆਂ , ਭੋਜਨ ਲਈ ਉਨ੍ਹਾਂ ਦੇ ਜਬਰਦਸਤ ਚਾਅ ਅਤੇ ਰੂਸ ਦੇ ਪ੍ਰਤੀ ਉਨ੍ਹਾਂ ਦੇ ਪਿਆਰ ਬਾਰੇ ਦੱਸਦੇ ਹਨ।”
ਇਸ ਮਹਾਨ ਫ਼ਿਲਮਕਾਰ ਦੇ ਨਾਲ ਗਹਿਰਾ ਰਿਸ਼ਤਾ ਰੱਖਣ ਵਾਲੇ ਰਵੈਲ ਨੇ ਕਿਹਾ ਕਿ ਉਹ ਇਸ ਕਿਤਾਬ ਨੂੰ ਉਨ੍ਹਾਂ ਲੋਕਾਂ ਨੂੰ ਸਮਰਪਿਤ ਕਰਨਾ ਚਾਹੁੰਦੇ ਹਨ ਜਿਨ੍ਹਾਂ ਵਿੱਚ ਫਿਲਮਮੇਕਿੰਗ ਦੇ ਗਿਆਨ ਨੂੰ ਲੈ ਕੇ ਕਦੇ ਨਾ ਬੁਝਣ ਵਾਲੀ ਪਿਆਸ ਹੈ । ਉਨ੍ਹਾਂ ਨੇ ਕਿਹਾ , “ਰਾਜ ਕਪੂਰ ਦੁਨੀਆ ਦੇ ਸਭ ਤੋਂ ਚੰਗੇ ਅਧਿਆਪਕ ਸਨ । ਮੈਂ ਉਨ੍ਹਾਂ ਤੋਂ ਜੋ ਸ਼ਾਨਦਾਰ ਚੀਜਾਂ ਸਿੱਖੀਆਂ ਹਨ , ਉਨ੍ਹਾਂ ਨੂੰ ਮੈਂ ਕਦੇ ਨਹੀਂ ਭੁੱਲ ਸਕਦਾ। ਫਿਲਮਮੇਕਿੰਗ ਦੀ ਉਨ੍ਹਾਂ ਦੀ ਸ਼ੈਲੀ ਨੂੰ ਵਿਸਤ੍ਰਿਤ ਤੌਰ ‘ਤੇ ਬਿਆਨ ਕਰਨ ਲਈ ਖਾਸ ਤੌਰ ‘ਤੇ 10 ਅਧਿਆਇ ਸਮਰਪਿਤ ਕੀਤੇ ਗਏ ਹਨ। ”
ਲਵ ਸਟੋਰੀ, ਬੇਤਾਬ ਅਤੇ ਅਰਜੁਨ ਜਿਹੀਆਂ ਵਰਨਣਯੋਗ ਫਿਲਮਾਂ ਬਣਾਉਣ ਵਾਲੇ ਪ੍ਰਸਿੱਧ ਡਾਇਰੈਕਟਰ ਰਾਹੁਲ ਰਵੈਲ ਨੇ ਕਿਹਾ ਕਿ ਉਨ੍ਹਾਂ ਨੂੰ ਇਹ ਕਬੂਲ ਕਰਨ ਵਿੱਚ ਕੋਈ ਸੰਕੋਚ ਨਹੀਂ ਹੈ ਕਿ ਉਨ੍ਹਾਂ ਨੇ ਆਪਣੀਆਂ ਕਈ ਫਿਲਮਾਂ ਵਿੱਚ ਰਾਜ ਕਪੂਰ ਦੀ ਅਨੋਖੀ ਫਿਲਮ ਸ਼ੈਲੀ ਦੀ ਨਕਲ ਕਰਨ ਦੀ ਕੋਸ਼ਿਸ਼ ਕੀਤੀ ਸੀ ।
ਇਸ ਕਿਤਾਬ ਦੇ ਲਿਖਣ ਨੂੰ ਲੈ ਕੇ ਰਵੈਲ ਨੇ ਦੱਸਿਆ ਕਿ ਉਨ੍ਹਾਂ ਨੇ ਰਣਧੀਰ ਕਪੂਰ , ਸਵਰਗੀ ਰਿਸ਼ੀ ਕਪੂਰ ਅਤੇ ਸ਼੍ਰੀਮਤੀ ਕ੍ਰਿਸ਼ਣਾ ਕਪੂਰ ਦੇ ਨਾਲ ਇਸ ‘ਤੇ ਚਰਚਾ ਕੀਤੀ ਸੀ । ਰਵੈਲ ਨੇ ਕਿਹਾ , ਉਨ੍ਹਾਂ ਨੇ ਮੈਨੂੰ ਇਹ ਕਹਿੰਦੇ ਹੋਏ ਆਪਣੀ ਮਨਜ਼ੂਰੀ ਦਿੱਤੀ ਕਿ ਜੋ ਰਾਜ ਜੀ ਦੇ ਕੰਮ ਕਰਨ ਦੇ ਤਰੀਕੇ ਨੂੰ ਜਾਣਦਾ ਹੈ , ਸਿਰਫ ਉਹੀ ਉਨ੍ਹਾਂ ‘ਤੇ ਕੋਈ ਕਿਤਾਬ ਲਿਖ ਸਕਦਾ ਹੈ।”
ਆਯੋਜਨ ਵਿੱਚ ਮੌਜੂਦ ਸਰੋਤਾ ਇਹ ਜਾਣਨ ਦੇ ਲਈ ਉਤਸੁਕ ਸਨ ਕਿ ਕੀ ਉਹ ਰਿਸ਼ੀ ਕਪੂਰ ‘ਤੇ ਵੀ ਕਿਤਾਬ ਦੀ ਯੋਜਨਾ ਬਣਾ ਰਹੇ ਹਨ। ਰਵੈਲ ਨੇ ਦੱਸਿਆ ਕਿ ਪ੍ਰਕਾਸ਼ਕਾਂ ਨੇ ਉਨ੍ਹਾਂ ਨੂੰ ਕਪੂਰ ਪਰਿਵਾਰ ‘ਤੇ ਇੱਕ ਕਿਤਾਬ ਲਿਖਣ ਜਿਹਾ ਸੁਝਾਅ ਦਿੱਤਾ ਹੈ ।
ਸੱਭਿਆਚਾਰ ਮੰਤਰਾਲਾ
ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਨੈਸ਼ਨਲ ਮਿਊਜ਼ੀਅਮ ਇੰਸਚੀਟਿਊਟ ਸੁਸਾਇਟੀ ਦੀ ਮੀਟਿੰਗ ਦੀ ਪ੍ਰਧਾਨਗੀ ਕੀਤੀ ; ਇੰਡੀਅਨ ਇੰਸਚੀਟਿਊਟ ਆਫ ਹੈਰੀਟੇਜ ਸਥਾਪਿਤ ਕਰਨ ਦੇ ਪ੍ਰਸਤਾਵ ਦੀ ਸਮੀਖਿਆ ਕੀਤੀ
ਸੱਭਿਆਚਾਰ ਤੇ ਸੈਰ ਸਪਾਟਾ ਰਾਜ ਮੰਤਰੀ ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਦੀ ਪ੍ਰਧਾਨਗੀ ਵਿੱਚ ਅੱਜ ਨਵੀਂ ਦਿੱਲੀ ਵਿੱਚ ਨੈਸ਼ਨਲ ਮਿਊਜ਼ੀਅਮ ਇੰਸਚੀਟਿਊਟ ਸੁਸਾਇਟੀ ਦੀ ਇੱਕ ਮੀਟਿੰਗ ਹੋਈ । ਬਾਹਰੀ ਮੈਂਬਰ ਵਰਚੂਅਲ ਮੋਡ ਰਾਹੀਂ ਇਸ ਮੀਟਿੰਗ ਵਿੱਚ ਸ਼ਾਮਲ ਹੋਏ । ਇਸ ਮੀਟਿੰਗ ਦਾ ਏਜੰਡਾ ਸੁਸਾਇਟੀ ਦੀ 13—03—2020 ਨੂੰ ਹੋਈ ਮੀਟਿੰਗ ਦੇ ਕੰਮਕਾਜ ਦੀ ਪੁਸ਼ਟੀ ਕਰਨਾ ਸੀ , ਜਿਸ ਦਾ ਸੰਬੰਧ ਸਰਕਾਰ ਵੱਲੋਂ ਇੰਡੀਅਨ ਇੰਸਟੀਚਿਊਟ ਆਫ ਹੈਰੀਟੇਜ ਸਥਾਪਿਤ ਕਰਨ ਦੇ ਐਲਾਨ ਨਾਲ ਸੰਬੰਧਿਤ ਸੀ ਅਤੇ ਮੌਜੂਦਾ ਨੈਸ਼ਨਲ ਮਿਊਜ਼ੀਅਮ ਇੰਸਚੀਟਿਊਟ ਸੁਸਾਇਟੀ ਤੋਂ ਲੈ ਕੇ ਇੰਡੀਅਨ ਇੰਸਟੀਚਿਊਟ ਆਫ ਹੈਰੀਟੇਜ ਸੁਸਾਇਟੀ ਦੇ ਨਾਮ ਬਦਲਣ ਬਾਰੇ ਵਿਚਾਰ ਵਟਾਂਦਰਾ ਕਰਨਾ ਵੀ ਸੀ ।
ਟਵੀਟ
ਜਿਹੜੇ ਮੈਂਬਰਾਂ ਨੇ ਇਸ ਮੀਟਿੰਗ ਵਿੱਚ ਸਿ਼ਰਕਤ ਕੀਤੀ ਉਹ ਸਨ , ਸ਼੍ਰੀ ਕੇ ਐੱਨ ਦਿਕਸਿ਼ਤ , ਸ਼੍ਰੀ ਵਸੰਤ ਸਿ਼ੰਦੇ , ਪ੍ਰੋਫੈਸਰ ਅਰੁਣ ਮੈਨਨ , ਸ਼੍ਰੀ ਡੀ ਐੱਨ ਤ੍ਰਿਪਾਠੀ ਅਤੇ ਹੋਰ । ਮੈਂਬਰਾਂ ਨੇ ਮੰਤਰਾਲੇ ਵੱਲੋਂ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਦ੍ਰਿਸ਼ਟੀ ਅਨੁਸਾਰ ਇੰਡੀਅਨ ਇੰਸਚੀਟਿਊਟ ਆਫ ਹੈਰੀਟੇਜ ਨੂੰ ਸਥਾਪਿਤ ਕਰਨ ਅਤੇ ਇਸ ਬਾਰੇ ਸਾਲ 2020—21 ਦੇ ਕੇਂਦਰੀ ਬਜਟ ਵਿੱਚ ਐਲਾਨ ਕਰਨ ਦਾ ਸਵਾਗਤ ਕੀਤਾ ।
(ਸੱਭਿਆਚਾਰ ਮੰਤਰਾਲੇ ਦੇ ਪ੍ਰਸਤਾਵ ਅਨੁਸਾਰ , ਸਰਟੀਫਿਕੇਟ / ਡਿਪਲੋਮਾ ਕੋਰਸ ਜੋ ਪਹਿਲਾਂ ਸੱਭਿਆਚਾਰ ਮੰਤਰਾਲੇ ਦੀਆਂ ਸੰਸਥਾਵਾਂ ਜਿਵੇਂ ਇੰਸਟੀਚਿਊਟ ਆਫ ਆਰਕੇਓਲੋਜੀ , ਆਈ ਜੀ ਐੱਨ ਸੀ ਏ , ਨੈਸ਼ਨਲ ਆਰਕਾਈਵਸ ਆਫ ਇੰਡੀਆ ਅਤੇ ਐੱਨ ਆਰ ਐੱਲ ਸੀ ਲਖਨਊ ਵਿੱਚ ਚਲਾਏ ਜਾਂਦੇ ਸਨ , ਨੂੰ ਇੰਡੀਅਨ ਇੰਸਟੀਚਿਊਟ ਆਫ ਹੈਰੀਟੇਜ ਦੇ ਘੇਰੇ ਅੰਦਰ ਲਿਆਂਦਾ ਜਾਵੇਗਾ । ਇਸ ਦੇ ਨਾਲ ਹੀ ਨੈਸ਼ਨਲ ਮਿਊਜ਼ੀਅਮ ਇੰਸਟੀਚਿਊਟ ਦੇ ਡਿਗਰੀ ਕੋਰਸਾਂ , ਸੱਭਿਆਚਾਰ ਵਿਰਾਸਤ ਅਤੇ ਸਾਂਭ ਸੰਭਾਲ ਦੇ ਖੇਤਰ ਵਿੱਚ ਖੋਜ ਅਤੇ ਉੱਚ ਸਿੱਖਿਆ ਨੂੰ ਵੀ ਇੰਡੀਅਨ ਇੰਸਟੀਚਿਊਟ ਆਫ ਹੈਰੀਟੇਜ ਦੇ ਘੇਰੇ ਅੰਦਰ ਲਿਆਂਦਾ ਜਾਵੇਗਾ । ਇਹ ਸੰਸਥਾ ਹਿਸਟ੍ਰੀ ਆਫ ਆਰਟ , ਕੰਜ਼ਰਵੇਸ਼ਨ , ਮਿਜ਼ੀਓਲੋਜੀ , ਆਰਕਾਈਵਲ ਸਟਡੀਜ਼ , ਆਰਕੇਓਲੋਜੀ , ਪਰਿਵੈਂਟਿਵ ਕੰਜ਼ਰਵੇਸ਼ਨ , ਐਪੀਗ੍ਰਾਫੀ ਅਤੇ ਨਿਊ ਮਿਸਮੈਟਿਕਸ , ਮੈਨੂਸਕ੍ਰਿਪਟੋਲੋਜੀ ਅਤੇ ਹੋਰ ਸੰਬੰਧਿਤ ਖੇਤਰਾਂ ਵਿੱਚ ਐੱਮ ਏ , ਪੀ ਐੱਚ ਡੀ , ਡਿਪਲੋਮਾ ਅਤੇ ਸਰਟੀਫਿਕੇਟ ਕੋਰਸੇਸ ਸ਼ੁਰੂ ਕੀਤੇ ਜਾਣਗੇ ਤੇ ਇਸ ਦੇ ਨਾਲ ਨਾਲ ਸਰਵਿਸ ਵਿੱਚ ਮੁਲਾਜ਼ਮਾਂ ਲਈ ਸਿੱਖਲਾਈ ਵੀ ਦਿੱਤੀ ਜਾਵੇਗੀ । ਇਹ ਫੈਸਲਾ ਕੀਤਾ ਗਿਆ ਕਿ ਮੈਂਬਰ ਨਵੀਂ ਸੰਸਥਾ ਸਥਾਪਿਤ ਕਰਨ ਬਾਰੇ 15 ਦਿਨ ਦੇ ਅੰਦਰ ਅੰਦਰ ਸੁਝਾਅ ਭੇਜਣਗੇ , ਜਿਸ ਮਗਰੋਂ ਸੱਭਿਆਚਾਰ ਮੰਤਰਾਲਾ ਸੁਸਾਇਟੀਸ ਰਜਿਸਟ੍ਰੇਸ਼ਨ ਐਕਟ 1860 ਅਤੇ ਭਾਰਤ ਵਿੱਚ ਉੱਚ ਸਿੱਖਿਆ ਸੰਸਥਾਵਾਂ ਸਥਾਪਿਤ ਕਰਨ ਲਈ ਪ੍ਰਚਲਿਤ ਯੂ ਜੀ ਸੀ ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ ਇੰਡੀਅਨ ਇੰਸਟੀਚਿਊਟ ਆਫ ਹੈਰੀਟੇਜ ਸਥਾਪਿਤ ਕਰਨ ਬਾਰੇ ਜ਼ਰੂਰੀ ਕਦਮ ਚੁੱਕੇਗਾ ।
ਐੱਨ ਵੀ / ਕੇ ਪੀ